Diari Oficial de la Generalitat Valenciana


Sumari del DOGV 6014, del 15-05-2009 (2009/5301)

ORDE de 6 de maig de 2009, de la Conselleria d'Educació, per la qual es convoquen procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/5301


Data del document
:   06-05-2009

Organisme emissor
:   Conselleria d'Educació

Tipus de document
:   Ordre

Correcció d'errades

Anàlisi jurídica

 Descriptors 

:   * concurs administratiu

ORDE de 6 de maig de 2009, de la Conselleria d'Educació, per la qual es convoquen procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'Escoles Oficials d'Idiomes i professors tècnics de Formació Professional. [2009/5301]
Índex
Preàmbul
Títol I. Procediments selectius d'ingrés i accessos
Capítol 1. Bases generals
1. Normes generals
2. Requisits dels candidats
3. Sol·licituds
4. Admissió d'aspirants
5. Òrgans de selecció
6. Començament i desenrotllament dels procediments selectius
7. Sistemes de selecció
8. Qualificació
9. Superació de les fases d'oposició i concurs
10. Presentació de documents pels aspirants seleccionats
11. Nomenament de funcionaris en pràctiques
12. Fase de pràctiques
13. Nomenament de funcionaris de carrera
14. Exercici de llocs en règim d'interinitat
Capítol 2. Bases específiques
15. Cos de professors d'Ensenyança Secundària
16. Cos de professors d'Escoles Oficials d'Idiomes
17. Cos de professors tècnics de Formació Professional
Títol II. Procediment per a l'adquisició de noves especialitats
18. Normes generals
19. Sistema d'habilitació
20. Requisits dels candidats
21. Sol·licituds
22. Admissió d'aspirants
23. Tribunals
24. Començament i desenrotllament de les proves
25. Qualificació
Annex I. Barem per a la valoració de mèrits per al procediment d'ingrés
Annex II. Barem per a la valoració de mèrits per als sistemes d'accessos entre els cossos de funcionaris docents
Annex III. Programacions didàctiques
Annex IV. Exempció de la prova d'espanyol per a estrangers
Annex V. Model de declaració jurada o promesa
Annex VI. Característiques de la prova de contingut pràctic
Annex VII. Sol·licitud de no-inclusió en llistes d'interins
Annex VIII. Temari de l'especialitat de Llengua i Literatura Valenciana
Annex IX. Declaració de mèrits presentats
Annex X. Titulacions que eximixen de les proves de coneixements dels idiomes oficials de la Comunitat Valenciana
Annex XI. Instància per a sol·licitar formar part dels òrgans de selecció
Annex XII. Situació de les direccions territorials d'Educació
Preàmbul
La disposició addicional dotze de la Llei Orgànica 2/2006, de 3 de maig, d'Educació, i el Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, establixen que el sistema d'ingrés en la funció pública docent serà el de concurs oposició.
La disposició transitòria dèsset de l'esmentada llei establix que l'accés a la funció pública docent es realitzarà per mitjà d'un procediment selectiu en què en la fase de concurs es valorarà la formació acadèmica i, de manera preferent, l'experiència docent prèvia en els centres públics de la mateixa etapa educativa, fins als límits legals permesos. La fase d'oposició, que tindrà una sola prova, versarà sobre continguts de l'especialitat que corresponga, l'aptitud pedagògica i el domini de les tècniques necessàries per a l'exercici de la docència.
La disposició transitòria primera del Reial Decret 276/2007, de 23 de febrer, establix que les disposicions contingudes en el títol VI s'aplicaran als procediments d'ingrés en els cossos docents que es convoquen durant els anys d'implantació de la Llei Orgànica d'Educació.
L'article 3 del Reglament d'ingrés, accessos i adquisició de noves especialitats en els cossos docents establix que l'òrgan competent de la comunitat autònoma convocant, una vegada aprovada la seua respectiva oferta d'ocupació, procedirà a realitzar les convocatòries per a la provisió de les places autoritzades en les dites ofertes d'ocupació, amb subjecció en tot cas a les normes de funció pública que els siguen aplicables.
D'altra banda, el títol V del Reglament d'ingrés, accessos i adquisició de noves especialitats en els cossos docents regula el procediment per a l'adquisició de noves especialitats, i en l'article 54 establix que els funcionaris dels cossos de professors d'Ensenyança Secundària, professors d'Escoles Oficials d'Idiomes i professors tècnics de Formació Professional podran adquirir noves especialitats dins del mateix cos, per mitjà de la realització d'una prova.
Pel Decret 62/2002, de 25 d'abril, del Govern Valencià, es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana.
Aprovada l'oferta d'ocupació pública docent en l'àmbit de gestió de la Generalitat per Decret 54/2009, de 17 d'abril, del Consell, complit el que preveu l'article 37.1 c) de la Llei 7/2007, de 12 d'abril, de l'Estatut Bàsic de l'Empleat Públic, i d'acord amb els articles 3 i 52 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, fent ús de les competències atribuïdes, vista la proposta del director general de Personal de data 6 de maig de 2009 i de conformitat amb esta,
ORDENE
Títol I
Procediments selectius d'ingrés i d'accessos
Capítol 1
Bases generals
1. Normes generals
1.1. Es convoquen procediments selectius per a cobrir, en l'àmbit de gestió de la Conselleria d'Educació, 685 places del cos de professors d'Ensenyança Secundària (subgrup A1), 25 places del cos de professors d'Escoles Oficials d'Idiomes (subgrup A1), 90 places del cos de professors tècnics de Formació Professional (subgrup A2), amb el desglossament per especialitats i torns que a continuació es detalla:

\* \* \* \* \* \*

1.2 La Direcció General de Personal realitzarà la distribució del personal aspirant de cada especialitat en proporció al nombre de tribunals, respectant, sempre que siga possible, la província que el mencionat personal haja consignat en la sol·licitud de participació.
Els que participen pel torn de reserva de discapacitat seran assignats al tribunal de l'especialitat corresponent que tinga este tipus de places, amb independència que en la mesura possible es respecte la província triada.
1.3 Les places que resulten sense adjudicar, tant les reservades per a l'accés a cossos de subgrup superior i accés a cossos del mateix subgrup i nivell de complement de destinació, com les reservades per a persones amb discapacitat, s'acumularan a les del sistema general d'ingrés, seguint el criteri proporcional establit en l'apartat 1.4. Si algun tribunal no cobrix totes les places assignades, estes es distribuiran entre els altres tribunals de la mateixa especialitat amb el criteri establit en el mencionat apartat.
1.4 Les places objecte d'esta convocatòria es distribuiran per especialitats entre els tribunals, proporcionalment al nombre d'aspirants que hagen realitzat la part A de la prova, independentment que compareguen o no a la seua lectura pública. Els tribunals remetran un certificat a la Direcció General de Personal en què conste este punt, especificant els qui ho facen pel torn general o pel de reserva de places per a persones amb discapacitat, i si és el cas pels torns d'accessos.
Per resolució de la Direcció General de Personal, una vegada rebuts els certificats dels tribunals, es publicarà en els taulers d'anuncis de les direccions territorials d'Educació i en els de les seus dels tribunals, l'assignació provisional i definitiva del nombre de places que corresponga a cada tribunal, que, si és el cas, s'incrementarà amb les que puguen resultar del que preveuen l'apartat 1.3 i el present apartat d'esta base.
1.5 Als presents procediments selectius els seran aplicables: la Llei Orgànica 2/2006, de 3 de maig, d'Educació; la Llei 7/2007, de 12 d'abril, de l'Estatut Bàsic de l'Empleat Públic; el Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig; el Reial Decret 1834/2008, de 8 de novembre, pel qual s'establixen les especialitats del cos de professors d'Ensenyança Secundària; el Reial Decret 1635/1995, de 6 d'octubre, pel qual s'adscriu el professorat dels cossos de professors d'Ensenyança Secundària i professors tècnics de Formació Professional a les especialitats pròpies de la formació professional específica; el Reial Decret 1538/2006, de 15 de desembre, pel qual s'establix l'ordenació de la Formació Professional; el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana; les altres disposicions d'aplicació general, així com el que disposa la present convocatòria.
2. Requisits dels candidats
2.1. Per a ser admés als procediments selectius els aspirants hauran de reunir els requisits següents:
2.1.1. Requisits generals:
a) Tindre la nacionalitat espanyola o ser nacional d'algun dels altres estats membres de la Unió Europea, o cònjuge siga quina siga la seua nacionalitat dels espanyols i dels nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge sempre que no estiguen separats de dret, siguen menors de vint-i-un anys o majors de la dita edat dependents, o nacional d'algun estat a què s'apliquen els tractats internacionals subscrits per la Unió Europea i ratificats per Espanya en què siga aplicable la lliure circulació de treballadors i la norma que es dicte per a la seua incorporació a l'ordenament jurídic espanyol.
b) Tindre complits els setze anys i no haver arribat a l'edat establida, amb caràcter general, per a la jubilació forçosa.
c) Posseir la capacitat funcional per a l'exercici de les tasques.
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
e) No ser funcionari de carrera, en pràctiques o estar pendent del corresponent nomenament, del mateix cos a què es pretenga ingressar.
2.1.2. Requisits específics:
a) Estar en possessió, en el dia de finalització del termini de presentació de sol·licituds, de les titulacions que per a cada cos docent es detallen en les bases específiques de la present convocatòria.
b) Els aspirants que no posseïsquen la nacionalitat espanyola i el seu coneixement del castellà no es deduïsca del seu origen hauran d'acreditar un coneixement adequat d'esta llengua de la manera que s'establix en la base 3.2.b) o per mitjà de la realització de la prova descrita en la base 7.1.1.
c) Així mateix, tots els aspirants hauran d'acreditar el coneixement dels dos idiomes oficials de la Comunitat Valenciana, de la manera que s'establix en la base 3.2.d) o per mitjà de la realització de les proves descrites en la base 7.1.2.
d) Per a participar per la reserva de places per a persones amb discapacitat, els aspirants, a més de reunir els requisits anteriors, hauran de tindre reconeguda pels òrgans competents de la Generalitat, de l'Estat o de la resta de les comunitats autònomes, una discapacitat el grau de la qual siga igual o superior al 33%, sempre que això no siga incompatible amb l'exercici de la docència.
L'opció per esta reserva haurà de formular-se en la sol·licitud de participació amb declaració expressa de reunir la condició exigida, que s'acreditarà, si obté plaça, per mitjà de certificat dels òrgans competents.
No obstant això, si en la realització de les proves se suscitaren dubtes al tribunal respecte de la capacitat de l'aspirant per a l'exercici de les activitats habitualment desenrotllades pels funcionaris del cos docent a què aspira a ingressar, podrà demanar el corresponent dictamen dels òrgans competents d'acord amb el que preveu la base 10.1.1c). En este cas, i fins que s'emeta el dictamen, l'aspirant podrà continuar participant condicionalment en el procés selectiu, quedant en suspens la resolució definitiva sobre l'admissió o exclusió del procés fins a la recepció del dictamen.
El procés selectiu es realitzarà en condicions d'igualtat amb els aspirants d'ingrés lliure, sense perjuí de les adaptacions previstes en la base 5.14 d'esta convocatòria.
Els aspirants que concórreguen per esta reserva no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per esta reserva de discapacitat.
e) Per a participar pel procediment d'accés de funcionaris docents a altres cossos docents inclosos en subgrup de classificació superior, per al qual es reserva un 50% de les places convocades, els funcionaris dels cossos i escales docents classificats en el subgrup A2 a què es referix la Llei 7/2007, de 12 d'abril, de l'Estatut Bàsic de l'Empleat Públic, hauran d'estar en possessió de la titulació exigida per a l'ingrés en el cos docent per què participen i reunir els altres requisits generals d'esta base, a més d'haver estat, a l'acabament del termini de presentació d'instàncies, en els seus cossos d'origen durant un mínim de sis anys com a funcionaris de carrera.
Els aspirants que opten per este procediment d'accés no podran concórrer a la mateixa especialitat pel d'ingrés lliure. Així mateix, només podran concórrer a una única especialitat per este procediment.
f) Podran participar en el procediment d'accés de funcionaris docents a altres cossos docents classificats del mateix subgrup i nivell de complement de destinació els funcionaris de carrera de cossos i escales docents del mateix subgrup i nivell de complement de destinació que el cos a què aspiren a ingressar, sense que calga acreditar un límit d'antiguitat en el cos d'origen, sempre que posseïsquen la titulació exigida per a l'ingrés en el cos en qüestió.
L'accés al nou cos es podrà realitzar tant per la mateixa especialitat com per una especialitat diferent d'aquella de la qual l'aspirant siga titular en el seu cos d'origen.
Els aspirants que opten per este procediment d'accés no podran concórrer a la mateixa especialitat pel procediment d'ingrés lliure. Així mateix, només serà possible participar en una única especialitat per este procediment.
2.2. Tots els requisits enumerats anteriorment hauran de posseir-se en el dia de finalització del termini de presentació de sol·licituds i mantindre's fins al moment de la presa de possessió com a funcionari de carrera.
3. Sol·licituds
3.1 Forma.
3.1.1 Els qui desitgen prendre part en estos procediments selectius hauran de presentar una instància, segons el model oficial, que els serà facilitada gratuïtament en les direccions territorials d'Educació de la Generalitat i que també podrà ser impresa a través de la pàgina d'internet de la Conselleria d'Educació (http://www.edu.gva.es).
Esta sol·licitud tindrà assignat un número de referència identificatiu que serà diferent en cada una d'estes, i per això haurà de ser necessàriament un exemplar original (amb dos fulls autocopiatius) o bé un joc de tres còpies impreses a través d'internet, de manera que no se'n podran fer fotocòpies, ja que cada sol·licitud ha de tindre un número de referència diferenciat.
3.1.2 Les persones que disposen de DNI amb certificat electrònic incorporat o firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica a través de la web http://www.edu.gva.es. En este cas no serà necessària la presentació de la inscripció en cap registre.
3.1.3 No podrà presentar-se més d'una instància, llevat que opte a més d'una especialitat. En este cas, s'hauran de presentar tantes instàncies com nombre d'especialitats a què s'opta. No obstant això, la presentació de més d'una sol·licitud no implica que l'aspirant puga assistir a les proves de tots els tribunals on ha sigut assignat.
A l'omplir la sol·licitud, els aspirants tindran en compte, a més de les instruccions que s'hi adjunten, les següents:
a) Els aspirants faran constar, en els requadros corresponents, el cos, el codi i nom de l'especialitat per la qual participen tenint en compte que, en cas de discrepància entre el codi i el nom de l'especialitat especificat, seran admesos per l'especialitat a què corresponga el codi. Així mateix, indicaran el codi de la província en què preferentment vullguen realitzar la prova.
b) Els aspirants amb discapacitat hauran d'indicar-ho en la sol·licitud, per a la qual cosa utilitzaran el requadro 1.6 d'esta. Així mateix, hauran de sol·licitar, expressant-ho en el requadro 1.8, les possibles adaptacions de temps i mitjans per a la realització dels exercicis en què esta adaptació siga necessària, i per a això adjuntaran a la instància un certificat de les adaptacions requerides expedit pels servicis competents de la Conselleria de Benestar Social o equivalents de l'Estat o d'altres comunitats autònomes.
c) Aquells aspirants que, per reunir les condicions establides, desitgen acollir-se a la reserva de discapacitat hauran de consignar necessàriament en el requadro 1.7 de la sol·licitud el percentatge de discapacitat que patixen i fer-ho constar en el requadro 2 de l'apartat 1.5 de la instància de participació, així com efectuar la declaració expressa prevista en la instància de reunir els requisits exigits per a participar en la dita reserva i adjuntar a la instància el certificat corresponent.
d) Aquells aspirants que, per complir els requisits establits, estiguen exempts de les proves de coneixement dels idiomes oficials de la Comunitat Valenciana, hauran de consignar-ho en l'apartat 2.5 de la instància. Així mateix, hauran d'indicar el motiu d'exempció al·legat en els espais reservats a l'efecte.
3.2. Documentació. A la instància de sol·licitud s'hi adjuntaran els documents següents:
a) Fotocòpia del document nacional d'identitat, document semblant del país d'origen o passaport vigent i, si és el cas, document d'identificació d'estranger (NIE).
b) Annex IV degudament omplit per aquells participants que no posseïsquen la nacionalitat espanyola.
En este cas, els aspirants que estiguen exempts de la prova de coneixements de castellà, hauran de presentar junt amb l'annex IV mencionat, la fotocòpia compulsada del nivell superior del Diploma d'espanyol com a llengua estrangera establit pel Reial Decret 1137/2002, de 31 d'octubre (BOE de 8 de novembre), o del certificat d'aptitud en espanyol per a estrangers expedit per les escoles oficials d'idiomes o del títol de Llicenciat en Filologia Hispànica o Romànica, o certificat acadèmic en què conste que s'han realitzat en l'Estat espanyol tots els estudis conduents a la titulació al·legada per a l'ingrés en el cos a què s'opta, o certificat acadèmic que acredite haver realitzat tots els estudis per a l'obtenció dels mencionats diplomes o titulacions.
c) La declaració, si és el cas, referida en la base 14 de la present convocatòria per a no ser inclòs en les llistes d'aspirants a exercir llocs en règim d'interinitat.
d) Els aspirants no nacionals d'algun estat de la Unió Europea hauran d'adjuntar la documentació que justifique que reunix el requisit per a poder participar d'acord amb el que preveu la base 2.1.1 a).
3.3. Les sol·licituds omplides d'acord amb el que preveu la base 3.1.1 es presentaran preferentment en les direccions territorials d'Educació d'Alacant, Castelló o València (annex XII) o bé en els llocs i forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià. En cas que s'opte per presentar la sol·licitud davant d'una oficina de correus, es farà en sobre obert perquè la instància siga datada i segellada pel funcionari de correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.
Les sol·licituds subscrites pels participants a l'estranger podran cursar-se, en el termini assenyalat en l'apartat 3.4 de la present base, a través de les representacions diplomàtiques o consulars espanyoles corresponents, les quals les remetran a continuació a l'organisme competent. L'interessat adjuntarà a la sol·licitud comprovant bancari d'haver satisfet el pagament dels drets d'examen.
3.4. El termini de presentació de sol·licituds serà de vint dies naturals comptats des de l'endemà de la publicació d'esta convocatòria en el Diari Oficial de la Comunitat Valenciana.
3.5. Els drets d'examen seran de 29,92 euros per als cossos de professors d'Ensenyança Secundària i professors d'escoles oficials d'idiomes, i 21,12 euros per al cos de professors tècnics de Formació Professional, incloent-hi la formació de l'expedient, i s'ingressaran per mitjà de l'imprés de la instància de participació en alguna de les entitats de crèdit col·laboradores que hi figuren. Els gastos de transferència aniran a càrrec de l'interessat. En la sol·licitud haurà de figurar el segell de l'entitat bancària acreditatiu del pagament de drets, la falta o abonament fora de termini del qual determinarà l'exclusió de l'aspirant. En cap cas, la presentació i pagament en l'entitat bancària suposarà eliminació del tràmit de presentació, en termini i forma, de la sol·licitud.
De conformitat amb l'article 132.2 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text refós de la Llei de Taxes de la Generalitat, estan exempts del pagament de les tarifes els membres de famílies nombroses de categoria especial, sempre que adjunten a la sol·licitud còpia de la documentació que ho acredite.
Així mateix, estan exempts del pagament de la tarifa d'inscripció en proves selectives per a l'accés a cossos docents els aspirants amb discapacitat igual o superior al 33%, sempre que ho acrediten documentalment junt amb la sol·licitud, i hauran d'ingressar la quantitat de 3,50 euros en concepte de formació d'expedient.
D'altra banda, disfrutaran d'una bonificació de 50% de la quota de les tarifes els membres de les famílies nombroses de categoria general, que igualment s'haurà de justificar documentalment junt amb la instància de participació, i en este cas hauran d'ingressar 14,96 euros els aspirants als cossos de professors d'Ensenyança Secundària i professors d'escoles oficials d'idiomes i 10,56 euros els aspirants al cos de professors tècnics de Formació Professional.
4. Admissió d'aspirants
4.1. Finalitzat el termini de presentació d'instàncies, la Direcció General de Personal dictarà una resolució que haurà de publicar-se en el Diari Oficial de la Comunitat Valenciana que declare aprovada la llista provisional d'admesos i exclosos. En la resolució s'indicaran els llocs en què es troben exposades al públic les llistes certificades completes d'aspirants admesos i exclosos. En la llista hauran de constar els cognoms, nom, número del document nacional d'identitat, procediment selectiu, cos docent i especialitat pels quals participa, província de preferència per a realitzar les proves i si han declarat estar exempts de la realització de la prova de coneixement dels dos idiomes oficials de la Comunitat Valenciana, i si és el cas la causa d'exclusió.
4.2. Els aspirants exclosos disposaran d'un termini de deu dies, comptats des de l'endemà de la publicació de la resolució, per a poder esmenar el defecte que haja motivat la seua exclusió. Així mateix, aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal i es presentaran per qualsevol de les formes previstes en l'apartat 3.3 de la present convocatòria.
4.3. Les reclamacions presentades seran acceptades o denegades per resolució expressa del director general de Personal, per la qual es declararà aprovada la llista definitiva d'admesos i exclosos, que serà publicada en el Diari Oficial de la Comunitat Valenciana, i en la qual s'indicaran els llocs en què es troben exposades al públic les llistes certificades completes d'aspirants admesos i exclosos.
4.4. Contra la dita resolució, que posa fi a la via administrativa, d'acord amb l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la publicació, o interposar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
4.5. El fet de figurar en la relació d'admesos no prejutja que es reconega als interessats la possessió dels requisits exigits en els procediments que es convoquen per mitjà de la present orde. Quan de l'examen de la documentació que, d'acord amb la base 10 d'esta convocatòria, ha de presentar-se en el cas de ser seleccionat, es desprenga que no posseïxen algun dels requisits, els interessats perdran tots els drets que podrien derivar-se de la participació en estos procediments.
4.6. De conformitat amb l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text refós de la Llei de Taxes de la Generalitat, no es procedirà a la devolució de les taxes per drets d'examen en els supòsits d'exclusió dels aspirants dels procediments selectius per causes imputables exclusivament als interessats.
5. Òrgans de selecció
5.1. La selecció dels participants serà realitzada per tribunals. El nomenament dels tribunals s'efectuarà mitjançant una resolució de la Direcció General de Personal. El nomenament es publicarà en el Diari Oficial de la Comunitat Valenciana.
5.2 Composició dels tribunals.
5.2.1 D'acord amb l'article 7 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, els membres dels tribunals seran, preferentment, funcionaris de carrera en actiu dels cossos docents o del cos d'Inspectors al Servici de l'administració Educativa en nombre imparell, no inferior a cinc. Per als presents procediments es fixa la composició de tots els tribunals en cinc membres.
La totalitat dels membres dels tribunals pertanyeran a cossos del mateix o superior subgrup de classificació que el que correspon al cos a què opten els aspirants.
En la designació dels tribunals es vetlarà pel principi d'especialitat, d'acord amb el qual la majoria dels seus membres haurà de ser titular de l'especialitat objecte del procés selectiu.
Els tribunals estaran integrats per:
- Un president, designat directament per la Direcció General de Personal.
- Quatre vocals, designats per sorteig públic, excepte el que disposa l'apartat 5.2.2, entre funcionaris de carrera en actiu del cos corresponent, titulars de l'especialitat assignada al tribunal i preferentment adscrits en l'àmbit de la direcció territorial d'educació on actuarà el tribunal. Si no és possible la realització del sorteig entre els funcionaris amb destinació en un determinat àmbit territorial, este es realitzarà entre tots els qui, reunint les condicions enumerades, tinguen destinació en l'àmbit territorial de la Comunitat Valenciana. Excepcionalment, quan no hi haja funcionaris en servici actiu en nombre suficient, el director general de Personal podrà designar directament estos vocals entre funcionaris dels cossos docents, de conformitat amb el que establix esta base.
5.2.2 D'acord amb el que preveu l'article 7.7 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, els funcionaris docents de carrera que voluntàriament vullguen formar part dels òrgans de selecció com a vocals hauran de presentar una sol·licitud, ajustada a l'annex XI, dirigida a la Direcció Territorial d'Educació on presten servicis. Si hi ha peticions de participació voluntària, es podrà designar fins a un màxim de dos vocals titulars en cada òrgan de selecció.
5.2.3 Podran nomenar-se tants tribunals com es jutgen necessaris per a cada especialitat, i també es podran nomenar tribunals diferents per al procediment d'ingrés lliure, reserva de persones amb discapacitat i per als distints procediments d'accés a altres cossos docents.
Quan el nombre d'aspirants presentats a una especialitat siga reduït i no resulte aconsellable nomenar tribunals diferents per a jutjar el procediment d'ingrés lliure, reserva de persones amb discapacitat i els distints procediments d'accés, es podrà nomenar un únic tribunal que actuarà de manera separada per a cada un d'estos procediments.
Actuarà com a secretari el vocal de menor antiguitat en el cos, llevat que el tribunal acorde determinar-ho d'una altra manera.
Per a cada tribunal es designarà, pel mateix procediment, un tribunal suplent, excepte en aquells casos en què no siga possible comptar amb vocals suficients que reunisquen els requisits exigits en la present base.
5.3. De conformitat amb l'article 8.3 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, la participació en els òrgans de selecció té caràcter obligatori.
5.4. Abstenció. Els membres dels òrgans de selecció s'hauran d'abstindre d'intervindre quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'esta convocatòria, notificant-ho amb la deguda justificació documental.
Els presidents sol·licitaran dels membres dels òrgans de selecció una declaració expressa de no trobar-se incursos en les circumstàncies previstes en el paràgraf anterior, notificaran a la Direcció General de Personal les possibles abstencions entre els seus membres.
5.5. El termini per a manifestar l'abstenció serà de deu dies comptats a partir de l'endemà a la publicació en el Diari Oficial de la Comunitat Valenciana del nomenament dels òrgans de selecció.
5.6. Recusació. Així mateix, els aspirants podran recusar els membres del tribunal quan concórreguen en ells les circumstàncies a què es referix l'apartat 5.4 d'esta mateixa base.
5.7. Amb convocatòria prèvia dels presidents, que es farà arribar al centre de destinació dels vocals nomenats i en què s'assenyalarà el lloc, dia i hora de la reunió, tindrà lloc la sessió constitutiva dels tribunals, a què hauran d'assistir tots els vocals nomenats, tant titulars com suplents. Els tribunals es constituiran amb l'assistència del president i el secretari o, si és el cas, dels que els substituïsquen, i la de la mitat, almenys, dels seus membres.
En la dita sessió l'òrgan de selecció, a més de constituir-se com a tal, acordarà totes les decisions que li corresponga amb vista al correcte desenrotllament del procediment selectiu.
La suplència dels presidents dels tribunals l'autoritzarà la Direcció General de Personal, i la dels vocals, en la mateixa sessió constitutiva, el president que haja d'actuar, que haurà de recaure sobre qualsevol dels vocals suplents nomenats. Una vegada constituït l'òrgan selectiu, per a una vàlida actuació es requerirà la presència del president i el secretari o, si és el cas, dels que els substituïsquen, i la de la mitat, almenys, dels seus membres.
La inassistència injustificada dels membres de l'òrgan de selecció a les distintes sessions i actes del procediment, incloent-hi la de constitució, donarà lloc a l'exigència de la responsabilitat que corresponga.
No obstant això, si en el moment del començament de les proves algun tribunal no ha pogut constituir-se a pesar d'haver seguit el procediment previst, la Direcció General de Personal adoptarà les mesures procedents per a garantir el dret dels aspirants a la participació en el procediment selectiu.
5.8. La Direcció General de Personal dictarà una resolució que es publicarà en el Diari Oficial de la Comunitat Valenciana, per la qual seran nomenats els nous membres dels òrgans de selecció que hagen de substituir els que hagen perdut la seua condició per alguna de les causes previstes en els apartats 5.4 i 5.6 d'esta base.
5.9. Funcions dels tribunals. Correspon als tribunals:
- La qualificació de la prova de la fase d'oposició.
- La valoració dels mèrits de la fase de concurs.
- El desenrotllament del concurs-oposició, d'acord amb el que disposa la present convocatòria.
- La declaració dels aspirants que hagen superat les esmentades fases, la publicació de les llistes d'aspirants seleccionats, així com la seua elevació a l'òrgan convocant.
- L'agregació de les puntuacions corresponents de la fase de concurs a les adjudicades en la fase d'oposició, ordenació dels aspirants i elaboració de les llistes dels aspirants que hagen superat ambdós fases.
- Dins de les distintes fases del concurs oposició, resoldran tots els dubtes que puguen sorgir en aplicació d'estes normes, així com què s'ha de fer en els casos no previstos.
5.10 Comissions de coordinació.
5.10.1 Composició de les comissions de coordinació.
Quan en funció del nombre d'aspirants i places convocades siga necessari nomenar més d'un tribunal per a alguna de les especialitats, es constituirà una comissió de coordinació per cada una d'estes especialitats, que assumirà les funcions establides en la base 5.10.2 d'esta convocatòria.
Tots els membres de les comissions de coordinació seran designats per la Direcció General de Personal d'entre els funcionaris de carrera que formen part dels tribunals d'eixa especialitat i la seua composició es publicarà en els taulers d'anuncis de les direccions territorials d'Educació.
5.10.2 Funcions de les comissions de coordinació. Correspon a les comissions de coordinació:
- L'elaboració dels criteris d'avaluació de les distintes parts de la prova de la fase d'oposició.
- La coordinació dels tribunals.
- La determinació dels criteris d'actuació dels tribunals i homogeneïtzació d'esta.
5.11. Els tribunals podran proposar a la Direcció General de Personal la incorporació als seus treballs d'assessors especialistes i ajudants tècnics. Seran funcions dels primers l'assessorament als membres de l'òrgan de selecció en l'avaluació dels coneixements i mèrits objecte de la seua especialitat. Els ajudants col·laboraran amb estos òrgans per mitjà de la realització de les tasques tècniques de suport que estos els assignen. En la seua activitat els uns i els altres es limitaran a l'exercici de les seues competències respectives. La seua designació correspon a la Direcció General de Personal.
5.12. El procediment d'actuació dels òrgans de selecció s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5.13. Els òrgans de selecció adoptaran les mesures necessàries en aquells casos en què calga, de manera que els aspirants amb discapacitat gaudisquen de semblants oportunitats per a la realització dels exercicis que la resta dels participants. En este sentit, s'establiran per a les persones amb discapacitat que ho sol·liciten en la forma prevista en la base 3.1 d'esta convocatòria les adaptacions possibles en temps i mitjans per a la seua realització.
5.14. En cap cas, els tribunals no podran declarar que han superat el procediment un nombre superior d'aspirants al de places convocades. Qualsevol proposta d'aprovats que contravinga el que s'ha establit anteriorment serà nul·la de ple dret.
5.15. Els òrgans de selecció que actuen en esta prova selectiva tindran dret a la indemnització per raó del servici prevista en el Decret 24/1997, d'11 de febrer, modificat pel Decret 88/2008, de 20 de juny.
6. Començament i desenrotllament dels procediments selectius
6.1. Començament. La realització de la prova de la fase d'oposició per als aspirants en els procediments d'ingrés lliure i de reserva de discapacitats tindrà lloc a partir del dia 24 de juny de 2009, sense perjuí del que preveu la base 7.1 per a les proves prèvies del coneixement de castellà i de valencià. L'hora i el lloc on haja de realitzar-se es determinarà en la resolució per la qual es declare aprovada la llista definitiva d'admesos i exclosos.
Els aspirants en els procediments d'accés a cos de subgrup superior i mateix subgrup seran cridats a l'acte de presentació en la mateixa resolució definitiva d'admesos i exclosos.
La prova de la fase d'oposició es podrà realitzar els dies següents: : 25, 26,27,29 i 30 de juny, i 1,2,3,4,6,7,8,9,10,11,13,14,15,16,17,18,20 i 21 de juliol.
Els aspirants hauran d'anar proveïts del document nacional d'identitat, o document semblant del país d'origen, passaport o permís de conducció en què aparega la fotografia del titular o, si és el cas, document d'identificació d'estranger (NIE).
Els aspirants seran convocats per a les seues actuacions davant dels tribunals en única crida. A este efecte, els convocats per a un exercici col·lectiu hauran de fer la seua presentació davant del tribunal en l'hora i data fixades en les crides, i seran exclosos del procediment selectiu els que no hi compareguen. En el cas d'actuacions individuals, els aspirants convocats per a cada dia hauran d'estar presents a l'hora fixada pel tribunal com a hora d'inici de les actuacions i seran exclosos els que no hi compareguen, excepte en els casos de força major degudament justificats i apreciats pel tribunal.
Una vegada començades les actuacions davant del tribunal, les successives crides dels aspirants hauran de fer-les públiques els tribunals en els locals on s'estiguen celebrant les proves amb catorze hores, almenys, d'antelació al començament d'estes.
Els aspirants hauran de realitzar les dos parts en què se subdividix la prova de la fase d'oposició, així com cada un dels exercicis de què es compon la segona part. Els que no realitzen una de les parts o un dels exercicis seran qualificats com a no presentats a la prova.
6.2. Desenrotllament. L'orde d'actuació dels aspirants s'iniciarà alfabèticament pel primer d'aquells el primer cognom dels quals comence per la lletra que dispose la resolució de la Conselleria de Justícia i Administracions Públiques, que determinarà la lletra per a fixar l'orde d'actuació dels aspirants a totes les proves selectives que se celebren durant l'any 2009. En cas que arribat l'inici de la prova no s'haguera publicat la resolució, serà aplicable l'establida per a l'any 2008.
Aquells tribunals que no compten amb aspirants el primer cognom dels quals comence per la dita lletra iniciaran l'orde d'actuació per la lletra o lletres següents en orde alfabètic.
En qualsevol moment els tribunals podran requerir als opositors que acrediten la seua identitat.
Així mateix, si els tribunals tenen coneixement que algun dels aspirants no posseïx la totalitat dels requisits exigits per la present convocatòria, amb audiència prèvia de l'interessat, hauran de proposar la seua exclusió al director general de Personal, comunicant-li així mateix les inexactituds o falsedats formulades per l'aspirant en la sol·licitud d'admissió al procediment selectiu als efectes procedents.
Contra la resolució d'exclusió de l'aspirant, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua notificació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació.
6.3. Publicitat dels criteris d'avaluació. Els tribunals faran públics els criteris d'avaluació de les distintes parts de la prova de la fase oposició en els taulers d'anuncis on se celebre el procés selectiu amb anterioritat a l'inici de les proves.
En estos criteris d'avaluació s'especificarà el desglossament de les pautes, criteris i orientacions amb què els tribunals avaluaran cada una de les parts de la prova. Els mencionats criteris d'avaluació tindran com a objectiu comprovar en forma diferenciada dos dimensions:
a) Els coneixements suficients sobre l'especialitat docent, tant tècnics com metodològics, com són, entre altres, els que permeten valorar aspectes d'organització de l'aprenentatge dels alumnes, aspectes psicopedagògics de l'aprenentatge i el domini de tècniques de treball necessàries per a impartir les àrees, matèries o crèdits de formació professional propis de l'especialitat a què opten.
b) Les habilitats i competències necessàries per a aplicar estos coneixements en el context on haja de desenrotllar la seua funció docent, com són entre altres la capacitat de comunicació, les habilitats per a la resolució de conflictes, la capacitat d'anàlisi i crítica, la creativitat i iniciativa, la presa de decisions, la planificació i organització, el treball en equip, la disposició a la innovació i la sensibilitat per la diversitat de l'alumnat, i la transversalitat dels aprenentatges.
7. Sistemes de selecció
7.1. Proves prèvies
7.1.1. Prova d'acreditació de coneixements de castellà per als aspirants que no posseïsquen la nacionalitat espanyola i el seu coneixement de la dita llengua no es deduïsca del seu origen. Amb caràcter previ a la realització de la prova de la fase d'oposició, estos aspirants hauran d'acreditar el coneixement de castellà per mitjà de la realització d'una prova, en què es comprovarà que posseïxen un nivell adequat de comprensió i expressió oral i escrita en esta llengua.
Finalitzat el termini de presentació d'instàncies, la Direcció General de Personal dictarà una resolució que regularà esta prova i anunciarà el lloc, la data i l'hora de celebració, que es publicarà en el Diari Oficial de la Comunitat Valenciana.
El tribunal per a la realització d'esta prova estarà constituït preferentment per catedràtics o professors d'espanyol per a estrangers d'escoles oficials d'idiomes.
La prova es qualificarà d'apte o no apte, i serà necessari obtindre la valoració d'apte per a passar a realitzar la prova de la fase d'oposició.
Queden eximits de realitzar esta prova els que acrediten fefaentment la possessió d'alguns dels títols o certificats que s'indiquen en la base 3.2 b) d'esta convocatòria. El certificat corresponent o, si és el cas, la fotocòpia compulsada del títol o diploma, serà aportat pels aspirants en la documentació que acompanya la sol·licitud per a prendre part en el procediment selectiu.
Així mateix, estaran exempts de realitzar la prova els aspirants que van participar en els procediments selectius convocats a partir de la convocatòria de l'any 2002 i van obtindre la qualificació d'apte, així com els aspirants que es presenten a l'especialitat de Llengua Castellana i Literatura, i en este cas hauran de consignar-ho en l'apartat corresponent de la instància de participació, sense que siga necessari aportar cap certificat, atés que la dita informació ja es troba en poder d'esta Administració actuant.
7.1.2. Prova de coneixements dels idiomes oficials de la Comunitat Valenciana.
De conformitat amb el que establix el Decret 62/2002, de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana, els aspirants en els procediments d'ingrés i accessos hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana per mitjà d'una prova de caràcter eliminatori, que serà la primera a realitzar-se i consistirà en:
8.9.9.6. Valencià
a) Prova oral: suposarà el 30% del total i per a superar-la es necessitarà un mínim d'un 20%. Constarà de dos parts:
- Lectura d'un text de caràcter general d'entre cent i dos-centes paraules proposat pel tribunal.
- Exposició i diàleg sobre un tema prèviament preparat.
El temps per a la seua realització serà de quinze minuts.
b) Prova escrita: suposarà el 70% del total i per a superar-la es necessitarà un mínim d'un 35%. Constarà de tres parts:
- Preguntes sobre el contingut i el vocabulari d'un text llegit prèviament.
- Realització d'exercicis sobre construcció gramatical correcta de frases i expressions.
- Redacció sobre un tema general senzill a triar entre dos o més, d'aproximadament dos-centes paraules.
El temps per a la seua realització serà de dos hores.
8.9.9.3. Castellà
El contingut de la prova de coneixements de castellà s'ajustarà al que disposa el Reial Decret 1137/2002, de 31 d'octubre (BOE de 8 de novembre).
8.3.5.3. En la prova de coneixements dels idiomes oficials de la Comunitat Valenciana cada aspirant serà qualificat pel tribunal d'apte o no apte. Els aspirants que obtinguen la qualificació de no apte no podran continuar el procediment selectiu.
Quedaran exempts de la realització de la prova de coneixements dels dos idiomes oficials de la Comunitat Valenciana, els aspirants que acrediten estar en possessió d'algun dels títols, certificats o diplomes que es relacionen en l'annex X de la present convocatòria, així com els aspirants que participen per l'especialitat de Llengua i Literatura Valenciana i Llengua Castellana i Literatura, respectivament de cada idioma oficial, que s'haurà d'indicar en l'espai reservat amb este fi en l'imprés de sol·licitud.
Així mateix, estaran exempts de realitzar la prova de coneixements dels dos idiomes oficials de la Comunitat Valenciana, els aspirants que van participar en els procediments selectius convocats de conformitat amb el Decret 62/2002, de 25 d'abril, del Govern Valencià, i van obtindre la qualificació d'apte, que s'haurà de consignar en l'apartat corresponent de la instància de participació.
En la llista provisional d'admesos i exclosos que establix la base 4.1 d'esta convocatòria es farà constar els aspirants que declaren reunir els requisits, a l'efecte de les exempcions de la prova de valencià, de castellà, o d'ambdós.
Igualment es farà constar la dita circumstància en la llista definitiva d'admesos i exclosos, que es farà pública, d'acord amb el que establix la base 4.3 d'esta convocatòria, una vegada estimades o desestimades les reclamacions presentades.
Els aspirants exempts i els aptes de la prova prevista en la base 7.1.1, estaran exempts de la realització de la part prevista en la base 2.6.8.2.
4.3.3.9. La realització d'esta prova, per a aquells aspirants que no estiguen exempts, tindrà lloc el dia, l'hora i en el lloc que es determine mitjançant una resolució de la Direcció General de Personal.
Per a la realització de la prova, la Direcció General de Personal, en funció del nombre d'aspirants que hagen de realitzar-la, nomenarà un o més tribunals, que estaran constituïts preferentment per professors de Llengua i Literatura Valenciana i Llengua Castellana i Literatura dels cossos de catedràtics o professors d'Ensenyança Secundària o de Valencià o Espanyol per a Estrangers dels cossos de catedràtics o de professors d'escoles oficials d'idiomes, que estaran subjectes al que preveuen les bases 5.4 i 5.6 d'esta convocatòria.
Abans de l'inici de la prova de la fase d'oposició els tribunals disposaran de la relació d'aspirants exempts o aptes en esta prova i que per tant poden continuar el procediment selectiu.
7.2. Fase de concurs
7.2.1. Només seran tinguts en compte els mèrits perfeccionats amb anterioritat a la finalització del termini de presentació de sol·licituds establit en l'apartat 3.4 d'esta orde, acreditats documentalment com s'indica en els respectius annexos. A estos efectes, els tribunals podran confrontar els documents que aporten els aspirants per a la valoració dels seus mèrits.
Els aspirants es responsabilitzen expressament de la documentació aportada. En cas de falsedat o manipulació en algun document decauran en el dret a la participació en la present convocatòria, amb independència de la responsabilitat a què tinga lloc.
L'Administració es reserva el dret a requerir en qualsevol moment del desenrotllament del procediment l'acreditació de la documentació que es considere necessària.
7.2.2. Procediment d'ingrés lliure i reserva de discapacitats. Presentació de mèrits.
Per a la valoració dels mèrits, els aspirants que superen la fase d'oposició, els presentaran davant del corresponent tribunal al següent dia hàbil de la publicació de les puntuacions finals i globals, ordenats segons els tres blocs que conformen el barem del annex I d'esta convocatòria, adjuntant el model de declaració de mèrits de l'annex VI.
7.2.3. Procediments d'accés a cos de subgrup superior i accés a cos del mateix subgrup. Presentació de mèrits.
Per a la valoració dels mèrits, els aspirants que superen la prova, els presentaran davant del corresponent tribunal al següent dia hàbil de la publicació dels que han superat la prova, segons els tres blocs que conformen el barem de l'annex II d'esta convocatòria, adjuntant el model de declaració de mèrits de l'annex VI.
7.3. Fase d'oposició en els procediments selectius d'ingrés lliure i reserva de discapacitats.
7.3.1 En esta fase es valoraran els coneixements específics dels candidats necessaris per a impartir la docència, la seua aptitud pedagògica i el seu domini de les tècniques necessàries per a l'exercici docent.
De conformitat amb el que preveu l'Orde ESD/17/2009, de 13 de gener (BOE núm.16 de 19 de gener), seran aplicables els temaris vigents que corresponguen a cada cos i especialitat d'acord amb el que s'assenyala en les bases específiques de la present convocatòria.
La prova de què consta la fase d'oposició estarà estructurada en dos parts, que no tindran caràcter eliminatori i es desenrotllaran en l'orde següent:
Part A: tindrà per objecte la demostració de coneixements específics necessaris per a impartir la docència. Consistirà en el desenrotllament, per escrit, d'un tema triat per l'aspirant dels trets a l'atzar pel tribunal proporcional al nombre de temes del temari de cada especialitat atenent els criteris següents:
- En aquelles especialitats que tinguen un nombre no superior a 25 temes, s'haurà de triar d'entre tres temes.
- En aquelles especialitats que tinguen un nombre superior a 25 temes i inferior a 51 temes, s'haurà de triar d'entre quatre temes.
- En aquelles especialitats que tinguen un nombre superior a 50 temes, s'haurà de triar d'entre cinc temes.
Per a la realització d'esta part A de la prova els aspirants disposaran de dos hores i, una vegada finalitzat l'exercici, els tribunals iniciaran la lectura pública pels opositors de l'exercici realitzat.
Part B: tindrà per objecte la comprovació de l'aptitud pedagògica de l'aspirant i el seu domini de les tècniques necessàries per a l'exercici docent i consistirà en la presentació d'una programació didàctica i en l'elaboració i exposició oral d'una unitat didàctica. A més, en les especialitats consignades en l'annex VI, esta segona part de la prova inclourà un exercici de caràcter pràctic, segons s'especifica en el dit annex.
B-1) Presentació d'una programació didàctica.
La programació didàctica farà referència al currículum vigent en el present curs escolar a la Comunitat Valenciana d'una àrea, matèria, mòdul o assignatura relacionats amb l'especialitat per la qual es participa, i en què s'hauran d'especificar els objectius, continguts, criteris d'avaluació i metodologia, així com l'atenció a l'alumnat amb necessitats educatives específiques de suport educatiu. Esta programació es correspondrà amb un curs escolar d'un dels nivells o etapes educatives en què el professorat d'eixa especialitat tinga atribuïda competència docent per a impartir-lo.
En el cas dels aspirants a l'ingrés en el cos de professors d'Ensenyança Secundària, la programació podrà estar referida a l'etapa de l'Educació Secundària Obligatòria, al Batxillerat o als cicles formatius de Formació Professional.
La programació haurà d'entregar-se al tribunal en el moment de comparéixer a la crida per a la lectura de la part A de la prova i la seua elaboració s'ajustarà al que disposa per a cada cos l'annex III, i es defendrà davant del tribunal en el moment en què siga convocat a este efecte.
En el moment de la defensa l'aspirant podrà utilitzar un exemplar de la programació aportada i un guió que no excedirà un foli.
L'aspirant que no presente la programació didàctica s'entendrà que renuncia a continuar el procés selectiu i perdrà tots els drets que se'n deriven.
B-2) Preparació i exposició d'una unitat didàctica
La preparació i exposició oral, davant d'un tribunal, d'una unitat didàctica, estarà relacionada amb la programació presentada per l'aspirant. L'aspirant triarà el contingut de la unitat didàctica d'entre tres extretes a l'atzar per ell mateix de la seua pròpia programació.
En l'elaboració de l'esmentada unitat didàctica s'hauran de concretar els objectius d'aprenentatge que es perseguixen, els continguts, les activitats d'ensenyança i aprenentatge que es plantejaran a l'aula i els procediments d'avaluació.
En les especialitats pròpies de la formació professional específica tant en el cos de professors d'Ensenyança Secundària com en el de professors tècnics de Formació Professional, la unitat didàctica podrà referir-se a unitats de treball i haurà de relacionar-se amb les capacitats terminals associades a les corresponents unitats de competències pròpies del perfil professional de què es tracte.
En l'especialitat d'Orientació Educativa del cos de professors d'Ensenyança Secundària, els aspirants podran optar per desenrotllar un programa d'intervenció en un centre escolar o en un equip d'orientació educativa i psicopedagògica.
L'aspirant disposarà d'una hora per a la preparació de la unitat didàctica i podrà utilitzar el material que considere oportú. Per a la seua exposició, que serà pública, podrà utilitzar el material auxiliar que considere oportú, que haurà d'aportar ell mateix, així com un guió que no excedirà un foli i que s'entregarà al tribunal al terme d'aquella.
L'aspirant disposarà d'un màxim d'una hora per a la defensa oral de la programació i l'exposició de la unitat didàctica.
L'aspirant iniciarà la seua exposició amb la defensa de la programació didàctica presentada, que no podrà excedir trenta minuts, i a continuació realitzarà l'exposició de la unitat didàctica.
B-3) Exercici de caràcter pràctic.
En el cas de les especialitats determinades en l'annex VI, este exercici permetrà comprovar que els candidats posseïxen una formació científica i un domini de les tècniques de treball necessàries per a impartir les àrees, matèries o mòduls propis de l'especialitat a què opten. El temps que disposaran els candidats per a la seua realització serà, d'acord amb el que disposa l'annex VI, el que determine el tribunal.
7.3.2. Totes les proves de les especialitats d'idiomes moderns del cos de professors d'Ensenyança Secundària i les del cos de professors d'Escoles Oficials d'Idiomes es desenrotllaran en l'idioma corresponent.
7.4. Fase d'oposició en el procediment selectiu d'accés a cos de subgrup superior.
La prova d'esta fase, que atendrà tant els coneixements sobre la matèria, com els recursos didàctics i pedagògics dels aspirants, consistirà en l'exposició d'un tema de l'especialitat a què s'accedisca, triat per l'aspirant d'entre huit triats a l'atzar pel tribunal dels corresponents al temari del cos i especialitat. En el cas de donar-se la concordança entre la titulació acadèmica amb què s'opta i l'especialitat a què s'aspira, el tema serà triat per l'aspirant d'entre nou triats a l'atzar pel tribunal. En el cas de realitzar esta opció l'aspirant haurà d'aportar en eixe mateix acte la titulació acadèmica. La prova consistirà en l'exposició, seguida d'un debat, ambdós orals, del tema triat, de l'especialitat a què s'accedisca. L'exposició es completarà amb un plantejament didàctic del tema, referit a un determinat cicle o curs triat lliurement per l'aspirant.
L'exposició i el debat, que seran públics, tindran una duració màxima de cinquanta minuts i de deu minuts, respectivament. L'opositor disposarà d'una hora per a la seua preparació, i podrà utilitzar el material que crega oportú.
En les especialitats consignades en l'annex VI del cos de professors d'Ensenyança Secundària, la prova incorporarà la realització d'un exercici de contingut pràctic propi de l'especialitat que permeta comprovar que els aspirants posseïxen una formació científica i un domini de les tècniques de treball necessàries per a impartir les àrees o matèries pròpies de l'especialitat en què opten. En el seu plantejament els tribunals s'ajustaran a les especificacions, pautes i criteris que s'establisquen en l'annex VI d'esta convocatòria.
La prova de les especialitats d'idiomes moderns del cos de professors d'Ensenyança Secundària es desenrotllarà en l'idioma corresponent.
7.5 Fase d'oposició en el procediment selectiu d'accés a cossos del mateix subgrup i nivell de complement de destinació.
7.5.1. Per als aspirants que concórreguen a este procediment d'accés per la mateixa especialitat de què siguen titulars en el seu cos d'origen, la prova consistirà en l'exposició, seguida d'un debat, ambdós orals, d'una programació didàctica elaborada per l'aspirant en els mateixos termes establits per als aspirants d'ingrés lliure i que hauran entregat al tribunal en l'acte de presentació.
Per a l'exposició de la programació l'aspirant disposarà, com a màxim, d'una hora i el debat tindrà una duració màxima de quinze minuts.
7.5.2. Per als aspirants que concórreguen per este procediment d'accés per distinta especialitat de la que siguen titulars en el seu cos d'origen, la prova es realitzarà, depenent del cos a què es vullga accedir, d'acord amb el que disposa la base 7.4 per a l'accés a cossos de subgrup superior, excepte en l'elecció del tema per part de l'aspirant que en este cas es realitzarà d'entre nou triats a l'atzar pel tribunal dels corresponents al temari del cos i especialitat.
7.5.3 Les proves de les especialitats del cos de professors d'escoles oficials d'idiomes es desenrotllaran en l'idioma corresponent.
7.6. Fase de pràctiques. Els aspirants que resulten seleccionats d'acord amb la base 9, i que no estiguen exempts, hauran de realitzar un període de pràctiques tutelades que formaran part del procés selectiu i que tindran com a objecte comprovar la seua aptitud per a la docència.
8. Qualificació
8.1. Qualificació de la prova de la fase d'oposició
8.1.1. Procediments d'ingrés lliure i reserva de discapacitats
6.7.4.8 Valoració de la prova
Els tribunals valoraran cada una de les dos parts de la prova del procés selectiu de zero a deu punts. Aquells participants que no hagen realitzat la totalitat dels exercicis de què consta la prova, seran qualificats com a no presentats.
Cada un dels exercicis de la part B de la prova descrits en els apartats B-1), B-2) i, si és el cas, B-3) es valoraran de zero a deu punts. La qualificació global de la part B serà la mitjana aritmètica de les puntuacions obtingudes en cada una de les seues parts.
La puntuació de cada aspirant en cada part de la prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters, seran automàticament excloses les qualificacions màxima i mínima, i la puntuació mitjana es trobarà entre les qualificacions restants.
La nota final, única i global de la prova es realitzarà ponderant un 40% per a la part A i un 60% per a la part B i s'expressarà de 0 a 10, i serà necessari haver obtingut almenys 5 punts per a accedir a la fase de concurs.
Finalitzada la prova, els tribunals faran públiques en els taulers d'anuncis dels locals on actuen, les puntuacions finals i globals obtingudes per tots els participants, en què haurà de figurar separadament la d'aquells que l'hagen superat. Així mateix, convocaran per al següent dia hàbil en la seu del tribunal, els que han superat la fase d'oposició per a la presentació dels mèrits de la fase de concurs.
8.1.2. Procediment d'accés a cos de subgrup superior
Els tribunals qualificaran esta prova de zero a deu punts, i els aspirants hauran d'aconseguir un mínim de cinc punts per a superar-la. Per a la seua superació s'atendran tant els coneixements sobre la matèria, com els recursos didàctics i pedagògics dels aspirants. En aquells casos que incloguen part pràctica, la qualificació serà el resultat de la mitjana aritmètica d'ambdós parts.
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters, seran automàticament excloses les qualificacions màxima i mínima, i la puntuació mitjana es trobarà entre les qualificacions restants.
Finalitzada la prova, els tribunals faran públiques en els taulers d'anuncis dels locals on actuen, la llista dels aspirants que han superat la prova. Així mateix, convocaran per al següent dia hàbil en la seu del tribunal els que han superat la fase d'oposició per a la presentació dels mèrits de la fase de concurs.
8.1.3. Procediment d'accés a cos del mateix subgrup i nivell de complement de destinació.
Els tribunals qualificaran esta prova de zero a deu punts, i els aspirants hauran d'aconseguir un mínim de cinc punts per a superar-la.
Per a aquells aspirants que concórreguen al procediment per distinta especialitat de la que siguen titulars en el seu cos d'origen, el càlcul de la nota es realitzarà d'acord amb el que disposa la base 8.2.2 per a accés a cos de subgrup superior.
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters, seran automàticament excloses les qualificacions màxima i mínima, i la puntuació mitjana es trobarà entre les qualificacions restants.
Finalitzada la prova, els tribunals faran públiques en els taulers d'anuncis dels locals on actuen, la llista dels aspirants que han superat la prova. Així mateix, convocaran per al següent dia hàbil en la seu del tribunal els que han superat la fase d'oposició per a la presentació dels mèrits de la fase de concurs.
8.2. Valoració de la fase de concurs. L'assignació de la puntuació que corresponga als aspirants en esta fase, segons els barems arreplegats en els annexos I i II, es portarà a efecte pels corresponents tribunals. A estos efectes, els tribunals hauran de confrontar els documents que aporten els aspirants per a la valoració dels seus mèrits.
La puntuació aconseguida en la fase de concurs per aquells aspirants que han superat la prova de la fase d'oposició es farà pública en els taulers d'anuncis dels llocs d'actuació dels corresponents tribunals.
Els interessats podran presentar contra esta, en el termini de 24 hores comptades a partir de la seua exposició, les al·legacions que consideren oportunes, per mitjà d'un escrit dirigit al president del tribunal, al qual correspon el seu estudi i resolució.
Una vegada estimades o desestimades les reclamacions, els tribunals faran públics els resultats de la baremació definitiva dels mèrits. La publicació es durà a terme en els taulers d'anuncis dels llocs d'actuació dels corresponents tribunals, entenent-se efectuat amb això el tràmit de notificació de la resolució de les al·legacions.
Contra la resolució, els interessats podran interposar recurs d'alçada davant del director general de Personal, en el termini d'un mes a comptar de l'endemà de la seua publicació en els taulers d'anuncis, d'acord amb els articles 107, 114 i 115 de la Llei 30/1992, de 26 de novembre, en la redacció donada per la Llei 4/1999, de 13 de gener.
La documentació presentada, inclosa la programació didàctica, no serà tornada als participants i quedarà en poder de l'administració convocant, sense perjuí del que disposa l'article 35 de l'esmentada Llei 30/1992.
8.2.1. Únicament a aquells aspirants que hagen superat la prova corresponent a la fase d'oposició se'ls sumarà la puntuació obtinguda en la fase de concurs a fi d'obtindre la puntuació global a què es referix la base 9 de la present orde.
8.3. Per a garantir que el concurs-oposició es realitze d'acord amb els principis de mèrit i capacitat, els tribunals per resolució motivada podran decretar, amb audiència prèvia de l'interessat, l'expulsió d'un opositor, i en este cas passarà a formar part de la llista d'aspirants exclosos i no figurarà en la llista d'interinitats ni tindrà dret a la devolució de les taxes.
9. Superació de les fases d'oposició i concurs.
9.1 Procediments d'ingrés lliure i reserva de discapacitats.
Resultaran seleccionats per a passar a la fase de pràctiques aquells aspirants que, una vegada ordenats segons la puntuació global de les fases d'oposició i concurs, tinguen un número d'orde igual o menor al nombre total de places assignades a cada tribunal.
En la confecció de les esmentades llistes, en cas que algun tribunal no cobrira totes les places assignades, caldrà ajustar-se al que establix l'apartat 1.3.
Per a l'obtenció de la puntuació global, els tribunals ponderaran en un 60% la puntuació obtinguda en la fase d'oposició i en un 40% la puntuació obtinguda en la fase de concurs, resultant la puntuació global de la suma d'ambdós fases una vegada realitzades les ponderacions mencionades.
9.2. Procediment d'accés a subgrup superior.
Resultaran seleccionats per a passar a la fase de pràctiques aquells aspirants que, una vegada ordenats segons la puntuació global de les fases d'oposició i concurs, tinguen un número d'orde igual o menor al nombre total de places assignades a cada tribunal.
En la confecció de les esmentades llistes, en cas que algun tribunal no cobrira totes les places assignades, caldrà ajustar-se al que establix l'apartat 1.3.
Per a l'obtenció de la puntuació global, els tribunals ponderaran en un 55% la puntuació obtinguda en la fase d'oposició i en un 45% la puntuació obtinguda en la fase de concurs, resultant la puntuació global de la suma d'ambdós fases una vegada realitzades les ponderacions mencionades.
9.3. Procediment d'accés a cos docent classificat en el mateix subgrup i nivell de complement de destinació.
Resultaran seleccionats per a passar a la fase de pràctiques aquells aspirants que, una vegada ordenats segons la puntuació global de les fases d'oposició i concurs, tinguen un número d'orde igual o menor al nombre total de places assignades a cada tribunal.
En la confecció de les esmentades llistes, en cas que algun tribunal no cobrira totes les places assignades, caldrà ajustar-se al que establix l'apartat 1.3.
9.4. Normes comunes a tots els procediments.
De conformitat amb el que establix la base 5.9 de la present convocatòria, correspon als tribunals l'agregació de les puntuacions corresponents a les distintes fases dels procediments selectius, l'ordenació dels aspirants d'acord amb les puntuacions totals aconseguides i la declaració dels que hagen aprovat el concurs oposició. A este efecte, s'atindran al que es disposa en els següents subapartats.
9.4.1. Els tribunals agregaran, una vegada ponderades si és procedent, les puntuacions de la fase de concurs a aquells aspirants que hagen aconseguit les puntuacions mínimes exigides en cada procediment en la fase d'oposició, els ordenaran segons les puntuacions totals obtingudes i determinaran els aspirants que han superat els corresponents processos segons establixen els apartats 9.1, 9.2 i 9.3 de la present base.
9.4.2. En cas que al procedir a l'ordenació dels aspirants es produïren empats, estos es resoldran atenent, successivament, als criteris següents:
A) Per als aspirants que concórreguen pels procediments d'ingrés lliure i reserva de discapacitats:
1. Més puntuació en la fase d'oposició.
2. Més puntuació en els apartats del barem de mèrits per l'orde en què estos apareguen en l'annex I de la convocatòria.
3. Més puntuació en els subapartats del barem de mèrits per l'orde en què estos apareguen en l'annex I de la convocatòria.
En cas que amb l'aplicació dels criteris anteriors subsistiren empats en la qualificació per a determinar els aspirants seleccionats, estos es resoldran per mitjà d'una prova complementària davant del tribunal, consistent en el desenrotllament d'un tema extret a l'atzar d'entre els que formen part del temari oficial de l'especialitat, durant un temps màxim de 30 minuts.
B) Per als aspirants que concórreguen pels procediments d'accés a cos de subgrup superior i accés a cos del mateix subgrup i nivell de complement de destinació:
1. Més puntuació de la prova.
2. Més puntuació en cada un dels apartats del barem de mèrits, per l'orde en què apareixen relacionats en l'annex II de la convocatòria
3. Més puntuació en els subapartats del barem de mèrits per l'orde en què apareixen relacionats en l'annex II de la convocatòria.
En cas que amb l'aplicació dels criteris anteriors subsistiren empats en la qualificació per a determinar els aspirants seleccionats, estos es resoldran per mitjà d'una prova complementària davant del tribunal, consistent en el desenrotllament d'un tema extret a l'atzar d'entre els que formen part del temari oficial de l'especialitat, durant un temps màxim de 30 minuts.
9.4.3. En cap cas podrà declarar-se que han superat el concurs oposició un nombre més gran d'aspirants que el nombre de places assignades a cada tribunal. Qualsevol proposta que contravinga el que s'ha establit anteriorment serà nul·la de ple dret.
9.4.4. La Direcció General de Personal, una vegada determinats els aspirants que han superat el concurs oposició, confeccionaran una llista única d'aspirants seleccionats per especialitat, en què figuraran, en primer lloc, els aspirants que hagen accedit des de cossos del mateix subgrup i nivell de complement de destinació; en segon lloc, els del torn d'accés des de cossos de distint subgrup, i en tercer lloc, els ingressats pel torn lliure i els acollits a la reserva de discapacitats. Dins de cada un d'estos grups, els aspirants seleccionats s'ordenaran per la puntuació obtinguda.
9.4.5. Esta llista es farà pública en els taulers d'anuncis de la Conselleria d'Educació i de les seues direccions territorials, i hi haurà un termini de tres dies per a la reclamació i esmena de possibles errors.
9.4.6. Contra la llista d'aspirants seleccionats, es podrà interposar un recurs de reposició davant del director general de Personal en el termini d'un mes a comptar de l'endemà de la data de publicació de les llistes en el tauler d'anuncis corresponent, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, o directament un recurs contenciós administratiu davant de l'òrgan jurisdiccional competent, en el termini de dos mesos a comptar de l'endemà a la data de publicació de les llistes en el tauler d'anuncis, d'acord amb el que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa.
9.4.7. Els aspirants que superen el concurs oposició per dos o més cossos o per dos o més especialitats del mateix cos hauran d'exercitar opció per un dels llocs, i podran sol·licitar pròrroga per a la realització del període de pràctiques en l'altre o altres llocs.
9.4.8. Els aspirants que concórreguen i superen el concurs oposició per a l'ingrés en el mateix cos en convocatòries corresponents a distintes administracions educatives, en el termini de deu dies comptats des de l'endemà de la publicació de les llistes d'aprovats, hauran d'optar per una d'elles per mitjà d'instància dirigida a la Direcció General de Personal, renunciant a tots els drets que podrien correspondre'ls per la seua participació en les restants. Si no es fa esta opció, l'acceptació del primer nomenament es considerarà com una renúncia tàcita als restants.
9.4.9. La declaració de pròrroga en la fase de pràctiques o la renúncia als drets derivats del procediment selectiu després del nomenament o presa de possessió no suposarà modificació en les places assignades a la resta d'aspirants.
9.4.10. Publicades les llistes del personal seleccionat, si algú renuncia a figurar en estes, en cap cas es podrà considerar seleccionada la persona que per orde de puntuació ocupe el lloc immediat posterior al de l'última que figure en la llista del tribunal i especialitat corresponent.
10. Presentació de documents pels aspirants seleccionats
10.1. En el termini d'un mes, a comptar de l'endemà del dia que es faça pública la llista d'aspirants seleccionats, estos hauran de presentar en la Direcció General de Personal de la Conselleria d'Educació, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià, la documentació següent:
10.1.1. Tots els aspirants que hagen sigut seleccionats hauran de remetre la següent documentació general:
a) Fotocòpia compulsada del títol al·legat per a participar o certificat acadèmic original (amb una antiguitat màxima de tres mesos), o fotocòpia compulsada, que acredite haver realitzat tots els estudis per a l'obtenció del títol i certificat de pagament dels drets d'expedició del títol (Orde de 8 de juliol de 1988 del Ministeri d'Educació i Ciència). En cas que la data del títol o del certificat acadèmic siga posterior al dia en què va expirar el termini de presentació de sol·licituds fixat en la convocatòria, haurà de fer-se constar la data de terminació dels estudis.
En cas que la titulació s'haja obtingut a l'estranger, caldrà adjuntar la corresponent homologació o credencial de reconeixement a l'empara del que establix el Reial Decret 1665/1991, de 25 d'octubre.
b) Declaració jurada o promesa de no haver sigut separat, per mitjà d'expedient disciplinari, del servici de cap administració pública o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat, segons el model que figura com a annex V d'esta convocatòria.
En el cas de ser nacional d'un altre estat, hauran de presentar declaració jurada o promesa de no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
c) Els aspirants que hagen fet valdre la seua condició de persones amb discapacitat hauran de presentar certificat dels òrgans competents de la Generalitat, de l'Estat o de la resta de les comunitats autònomes, que acredite esta condició, i igualment hauran de presentar certificat dels esmentats òrgans acreditatiu de la compatibilitat amb l'exercici de les funcions corresponents al cos i especialitat en què aspiren a ingressar.
d) Fotocòpia del document nacional d'identitat (DNI).
e) Els aspirants que no posseïsquen la nacionalitat espanyola i que participen en virtut del que preveu el paràgraf segon de la base 2.1.1 a) hauran d'acreditar documentalment el compliment del dit requisit.
f) Certificat mèdic oficial acreditatiu de no patir cap malaltia, ni estar afectat per limitació física o psíquica que siga incompatible amb l'exercici de les funcions corresponents al cos i especialitat a què s'opta, excepte aquells aspirants que presenten el certificat requerit en l'apartat c).
g) Per a l'exempció de la prova de coneixements dels dos idiomes oficials de la Comunitat Valenciana, en cas d'haver al·legat l'exempció, fotocòpia compulsada del títol o diploma, o, si és el cas, certificat original del centre on es va cursar Batxiller o Formació Professional
10.1.2 A més de la documentació general, els aspirants hauran de presentar igualment, depenent del cos pel qual hagen superat les fases de concurs i oposició, la documentació següent:
a) Per al cos de professors d'Ensenyança Secundària:
Títol professional d'Especialització Didàctica o Certificat d'Aptitud Pedagògica o, si no, documentació justificativa que acredite la dispensa d'este requisit, segons el que preceptua la base específica 15.2.b) d'esta convocatòria.
Quan s'al·legue en substitució del títol professional d'Especialització Didàctica o del Certificat d'Aptitud Pedagògica docència efectiva, s'acreditarà, si es tracta d'un centre públic, per mitjà de certificat expedit pel secretari, amb el vistiplau del director del centre, consignant-se el número de registre personal, i pel director del centre amb el vistiplau de la Inspecció educativa si es tracta d'un centre privat.
b) Per al cos de professors tècnics de Formació Professional:
Aquells aspirants a qui els siga aplicable l'apartat 6 de la disposició addicional única del Reglament d'ingrés, accessos i adquisició de noves especialitats aprovat per Reial Decret 276/2007, de 23 de febrer, hauran d'acreditar, a més de la titulació corresponent, la seua experiència docent durant, almenys, dos anys en centres educatius públics dependents de la Conselleria d'Educació per mitjà de certificat expedit pel secretari, amb el vistiplau del director del centre o centres on haguera prestat els seus servicis.
10.2. Els qui tingueren la condició de funcionaris públics de carrera estaran exempts de justificar documentalment les condicions i requisits ja demostrats per a obtindre el seu anterior nomenament, i hauran de presentar en este cas un certificat o full de servicis de la direcció territorial d'Educació corresponent, de la Conselleria de Justícia i Administracions Públiques o del Ministeri o organisme de què depenga, per a acreditar esta condició, en què es consignen de manera expressa les dades següents:
a) Indicació del cos a què pertanyen, número de registre de personal i si es troben en servici actiu.
b) Nombre d'anys com a funcionari de carrera.
c) Lloc i data de naixement.
d) Títol acadèmic que posseïx i data d'expedició.
Quan els certificats o fulls de servicis es referisquen als professors que han participat pel procediment d'accés a cossos docents de subgrup superior, hauran d'arreplegar expressament que els aspirants reunixen tots els requisits que s'exigixen per a participar per este procediment.
Si en el certificat no es poden fer constar algunes de les dades exigides en el paràgraf anterior per no estar en els expedients personals dels interessats, estos hauran de remetre separadament la documentació que les acredite.
10.3. Els aspirants que havent superat les fases de concurs i oposició ja estiguen prestant servicis remunerats en l'administració com a funcionaris de carrera, interins o com a personal laboral, sense perjuí de la situació administrativa o laboral que d'acord amb la normativa vigent els corresponga, hauran de formular opció per la percepció de remuneracions, durant la seua condició de funcionaris en pràctiques, de conformitat amb el que preveu el Reial Decret 456/1986, de 10 de febrer, modificat pel Reial Decret 213/2003, de 21 de febrer.
10.4. Els qui dins del termini fixat, i excepte els casos de força major, no presenten la documentació, o de l'examen d'esta es deduïra que no tenen algun dels requisits assenyalats en la base 2, no podran ser nomenats funcionaris de carrera i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.
11. Nomenament de funcionaris en pràctiques
11.1. La Direcció General de Personal procedirà a nomenar funcionaris en pràctiques, al llarg del curs escolar, els aspirants seleccionats, bé en vacants o bé en substitucions de caràcter temporal, d'acord amb les necessitats del servici, en centres dependents de la Conselleria d'Educació. Estos aspirants hauran de realitzar les pràctiques en les destinacions adjudicades, entenent-se que renuncien al procediment selectiu aquells que no s'incorporen.
11.2. Estan exempts de la realització de la fase de pràctiques els aspirants seleccionats que hagen accedit per algun dels procediments d'accés regulats en esta orde, i en este cas romandran en els seus cossos d'origen fins que es procedisca a l'aprovació de l'expedient del procediment selectiu i al nomenament com a funcionaris de carrera amb la resta d'aspirants seleccionats de la seua promoció. No obstant això, podran optar per incorporar-se com a funcionaris en pràctiques a la destinació que se'ls adjudique, i en este cas quedaran exempts de l'avaluació d'estes, i hauran de romandre en esta situació fins que es procedisca a l'aprovació de l'expedient del procediment selectiu i posteriorment se'ls nomene funcionaris docents de carrera.
Així mateix, estaran exempts de l'avaluació de la fase de pràctiques els que hagen superat el concurs oposició i acrediten haver prestat servicis, almenys, un curs escolar com a funcionaris docents de carrera.
11.3. Les destinacions obtingudes per a la realització del període de pràctiques tindran caràcter provisional. Tant els aspirants que han sigut nomenats funcionaris en pràctiques com aquells altres aspirants que, estant exempts de la realització de la fase de pràctiques, han optat per romandre en els seus cossos d'origen, queden obligats a participar en els successius concursos de provisió de places que es convoquen, fins a l'obtenció d'una destinació definitiva en centres directament gestionats per la Conselleria d'Educació.
12. Fase de pràctiques
12.1. La fase de pràctiques tutelades, que forma part del procés selectiu, tindrà com a objecte comprovar l'aptitud per a la docència dels aspirants seleccionats.
12.2. La duració de la fase de pràctiques serà de sis mesos, i el seu desenrotllament serà regulat mitjançant una resolució de la Direcció General de Personal.
Es designaran comissions qualificadores de la fase de pràctiques que coordinaran les activitats d'inserció en el centre i de formació que hauran de realitzar els candidats. La seua composició es determinarà en la resolució que regule la fase de pràctiques.
El candidat serà tutelat, en esta fase, per un professor funcionari de carrera preferentment del corresponent cos de catedràtics, designat per la comissió qualificadora corresponent.
Finalitzada la fase de pràctiques, les comissions qualificadores seran les encarregades, d'acord amb els criteris que establisca l'esmentada resolució, de l'avaluació final, amb la qualificació d'apte o no apte.
12.3. Els aspirants que no superen la fase de pràctiques per haver sigut declarats no aptes, podran incorporar-se amb els aspirants seleccionats de la següent promoció que es convoque, per a repetir, per una sola vegada, la realització de la fase de pràctiques, i en este cas el número d'orde que ocuparà serà l'immediatament següent al que corresponga a l'últim dels aspirants seleccionats de la seua especialitat. En cas de no poder incorporar-se a la següent promoció per no haver-se convocat eixe any procediment d'ingrés al mateix cos i especialitat, realitzaran la fase de pràctiques durant el curs següent a aquell en què va ser qualificat de no apte. Els que no s'incorporen per a repetir la fase de pràctiques o aquells que siguen declarats no aptes per segona vegada, perdran tots els drets al nomenament com a funcionaris de carrera, mitjançant una resolució motivada de la Direcció General de Personal, d'acord amb el que disposa l'article 31 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer.
12.4. Des del moment del nomenament de funcionaris en pràctiques fins al nomenament com a funcionaris de carrera, el règim juridicoadministratiu dels opositors serà el de funcionari en pràctiques, sempre que estigueren exercint un lloc docent.
13. Nomenament de funcionaris de carrera
13.1 Conclosa la fase de pràctiques i comprovat que tots els aspirants declarats aptes reunixen els requisits generals i específics de participació establits en la present convocatòria, la Direcció General de Personal aprovarà l'expedient del procés selectiu, que es publicarà en el Diari Oficial de la Comunitat Valenciana, i es remetran les llistes d'ingressats en els diferents cossos al Ministeri d'Educació, que procedirà al nomenament i l'expedició dels corresponents títols de funcionaris de carrera del cos docent pel qual hagen participat, dels aspirants seleccionats en els procediments selectius duts a terme per la present convocatòria, amb efectes del dia 1 de setembre del curs escolar següent a aquell en què van ser declarats aptes en la fase de pràctiques.
Així mateix per a l'adquisició de la condició de funcionari de carrera hauran de prestar acatament a la Constitució, l'Estatut d'Autonomia de la Comunitat Valenciana i a la resta de l'ordenament jurídic.
13.2. Destinació en propietat definitiva. D'acord amb l'article 10.1 d) del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, els aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, acudint amb caràcter forçós al concurs, conforme disposa l'article 2, en els seus apartats 2 i 3 del Reial Decret 2112/1998, de 2 d'octubre.
14. Exercici de llocs en règim d'interinitat
Per a cada una de les especialitats objecte d'esta convocatòria, les llistes d'aspirants a exercir llocs en règim d'interinitat en el cos corresponent, estaran formades pels participants en el procediment selectiu per a l'ingrés en este que, havent realitzat totes les parts de la prova, no hagen resultat seleccionats en el concurs oposició.
Estes llistes s'ordenaran d'acord amb la major puntuació obtinguda en la prova.
En tot cas, els aspirants es comprometen a justificar trobar-se en possessió dels requisits per a l'exercici del lloc pel qual s'han presentat al procediment selectiu en el moment que siguen requerits per a això per l'administració.
Els aspirants que no desitgen formar part de les mencionades llistes hauran de fer-ho constar per mitjà de declaració expressa en este sentit, que haurà d'adjuntar-se a la instància de participació en el moment de la presentació, d'acord amb el model que figura en l'annex VII.
Capítol 2
Bases específiques
15. Cos de professors d'Ensenyança Secundària
15.1 Distribució de places per especialitats i sistemes d'accés:

\* \* \* \* \*
15.2 Titulacions exigides
a) Estar en possessió del títol de doctor, enginyer, arquitecte, llicenciat o títol de grau corresponent o altres títols equivalents a l'efecte de docència.
De conformitat amb el Reial Decret 1542/1994, de 8 de juliol, en la disposició addicional única i l'annex V del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007 de 23 de febrer, són equivalents a l'efecte de docència les titulacions que a continuació es detallen per a cada especialitat.
1. Tecnologia:
- Enginyer Tècnic
- Arquitecte Tècnic
- Diplomat en Màquines Navals
- Diplomat en Navegació Marítima
- Diplomat en Radioelectrònica Naval
2. Formació i Orientació Laboral:
- Diplomat en Ciències Empresarials
- Diplomat en Relacions Laborals
- Diplomat en Treball Social
- Diplomat en Educació Social
- Diplomat en Gestió i Administració Pública
3. Processos i Productes en Arts Gràfiques
- Enginyer Tècnic en Disseny Industrial
- Enginyer Tècnic Forestal, especialitat en Indústries Forestals
- Enginyer Tècnic Industrial, especialitat en Química Industrial
4. Construccions Civils i Edificació
- Arquitecte Tècnic
- Enginyer Tècnic Industrial, en totes les seues especialitats
- Enginyer Tècnic d'Obres Públiques, en totes les seues especialitats
- Enginyer Tècnic en Topografia
5. Hoteleria i Turisme
- Diplomat en Turisme
6. Informàtica:
- Diplomat en Estadística
- Enginyer Tècnic en Informàtica de Gestió
- Enginyer Tècnic en Informàtica de Sistemes
- Enginyer Tècnic de Telecomunicació, especialitat en Telemàtica
7. Administració d'Empreses:
- Diplomat en Ciències Empresarials
- Diplomat en Gestió i Administració Pública
8. Anàlisi i Química Industrial:
- Enginyer Tècnic Industrial, especialitat en Química Industrial
- Enginyer Tècnic Forestal, especialitat en Indústries Forestals
9. Organització i Gestió Comercial
- Diplomat en Ciències Empresarials
10. Processos Sanitaris
- Diplomat en Infermeria
11. Sistemes Electrotècnics i Automàtics
- Diplomat en Radioelectrònica Naval
- Enginyer Tècnic Aeronàutic, especialitat en Aeronavegació
- Enginyer Tècnic en Informàtica de Sistemes
- Enginyer Tècnic Industrial, especialitat en Electricitat, especialitat en Electrònica Industrial
- Enginyer Tècnic de Telecomunicació, en totes les seues especialitats
Les titulacions indicades corresponen al Catàleg de Títols Universitaris Oficials i a les successives incorporacions.
També són equivalents a l'efecte de docència les titulacions homòlogues a les especificades, segons el Reial Decret 1954/1994, de 30 de setembre.
En el cas que les dites titulacions s'hagen obtingut a l'estranger haurà d'haver-se concedit la corresponent homologació segons el Reial Decret 285/2004, 20 de febrer, o el seu reconeixement a efectes professionals per a l'exercici a Espanya com a professor d'Educació Secundària, a l'empara del que establix en la Directiva 89/48/CEE i el Reial Decret 1665/1991, de 25 d'octubre.
b) Estar en possessió de la formació pedagògica i didàctica a què es referix l'article 100.2 de la Llei Orgànica 2/2006, de 3 de maig, d'Educació.
No obstant això, de conformitat amb el que establix la disposició transitòria única del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, queden exceptuats d'este requisit els Mestres i els Llicenciats en Pedagogia i Psicopedagogia i els que estiguen en possessió de llicenciatura o titulació equivalent que incloga formació pedagògica o didàctica.
Així mateix, queda diferida l'exigència d'esta formació a aquells participants que aspiren a ingressar en les especialitats de Tecnologia, Orientació Educativa i les corresponents a les distintes ensenyances de Formació Professional del cos de professors d'Ensenyança Secundària.
Igualment, l'acreditació d'una experiència docent prèvia durant dos cursos acadèmics complets o, si és el cas, durant dotze mesos exercits en períodes discontinus en centres públics o privats d'ensenyança reglada degudament autoritzats, en els nivells i ensenyances les especialitats dels quals es regulen en el Reial Decret 1834/2008, de 8 de novembre, serà igualment reconeguda com a equivalent a tots els efectes a la formació establida en l'article 100.2 de la Llei Orgànica 2/2006, de 3 de maig, d'Educació, fins que no es regule per a cada ensenyança.
15.3 Temaris
De conformitat amb el que preveu l'Orde ESD/17/2009, de 19 de gener (BOE, núm. 16, de 19 de gener), en els procediments selectius d'ingrés i accessos al cos de professors d'Ensenyança Secundària convocats a l'empara de l'oferta d'ocupació pública relativa a l'any 2009 i fins que s'aproven els temaris que de conformitat amb la Llei Orgànica 2/2006, de 3 de maig, d'Educació, seran aplicables els temaris que figuren a continuació, a excepció del que disposen en quant a la part B dels corresponents annexos, que queda sense vigència:
- Per a les especialitats de Filosofia, Grec, Llatí, Llengua Castellana i Literatura, Geografia i Història, Matemàtiques, Física i Química, Biologia i Geologia, Dibuix, Francés, Anglés, Música, Educació Física, Orientació Educativa, Informàtica i Tecnologia: Orde de 9 de setembre de 1993 (BOE de 21 de setembre)
- Per a les especialitats de Formació i Orientació Laboral, Assessoria i Processos d'Imatge Personal, Processos i Productes en Arts Gràfiques, Construccions Civils i Edificació, Hoteleria i Turisme, Economia, Administració d'Empreses, Anàlisi i Química Industrial, Organització i Gestió Comercial, Processos Sanitaris i Sistemes Electrotècnics i Automàtics: Orde d'1 de febrer de 1996 (BOE de 13 de febrer).
- Per a l'especialitat de Llengua i Literatura Valenciana: annex VIII de la present orde.
16. Cos de professors d'escoles oficials d'idiomes
16.1 Distribució de places per especialitats i sistemes d'accés.
16.2 Titulacions exigides
Estar en possessió del títol de doctor, enginyer, arquitecte, llicenciat o títol de grau corresponent o altres títols equivalents a l'efecte de docència.

\* \* \* \* \*
En el cas que les dites titulacions s'hagen obtingut a l'estranger haurà d'haver-se concedit la corresponent homologació segons el Reial Decret 285/2004, de 20 de febrer o el seu reconeixement a efectes professionals per a l'exercici a Espanya com a professor d'Escola Oficial d'Idiomes, a l'empara del que establixen la Directiva 89/48/CEE i el Reial Decret 1665/1991, de 25 d'octubre.
16.3 Temaris
De conformitat amb l'Orde ESD/17/2009, de 19 de gener (BOE núm. 16, de 19 de gener), en els procediments selectius d'ingrés i accessos al cos de professors d'Escoles Oficials d'Idiomes convocats a l'empara de l'oferta d'ocupació pública relativa a l'any 2009 i fins que s'aproven els temaris de conformitat amb la Llei Orgànica 2/2006, de 3 de maig, d'Educació, seran aplicables els temaris que figuren en l'Orde de 9 de setembre de 1993 (BOE de 21 de setembre), a excepció d'allò que es disposa quant a la part B dels corresponents annexos, que queda sense vigència.
17. Cos de professors tècnics de Formació Professional
17.1 Distribució de places per especialitats
\* \* \* \* \*
17.2 Titulacions exigides
Estar en possessió del títol de diplomat universitari, arquitecte tècnic, enginyer tècnic o el títol de grau corresponent o altres títols equivalents a l'efecte de docència.
De conformitat amb l'annex VI del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, són equivalents a l'efecte de docència les titulacions que a continuació es detallen per a cada especialitat.
1. Estètica:
- Tècnic Superior en Estètica
- Tècnic Especialista en Estètica
2. Manteniment de Vehicles:
- Tècnic Superior en Automoció
- Tècnic Especialista en Mecànica i Electricitat de l'Automòbil
- Tècnic Especialista en Manteniment de Màquines i Equips de Construcció i Obres
- Tècnic Especialista en Automoció
3. Mecanitzat i Manteniment de Màquines:
- Tècnic Superior en Producció per Mecanitzat
- Tècnic Especialista en Muntatge i Construcció de Maquinària
- Tècnic Especialista en Micromecànica de Màquines Ferramentes
- Tècnic Especialista en Micromecànica d'Instruments
- Tècnic Especialista Instrumentista en Sistemes de Mesura
- Tècnic Especialista en Utillatges i Muntatges Mecànics
- Tècnic Especialista Mecànic d'Armes
- Tècnic Especialista en Fabricació Mecànica
- Tècnic Especialista en Màquines-ferramentes
- Tècnic Especialista en Matriceria i Motles
- Tècnic Especialista en Control de Qualitat
- Tècnic Especialista en Micromecànica i Rellotgeria
4. Perruqueria
- Tècnic Superior en Assessoria d'Imatge Personal
- Tècnic Especialista en Perruqueria
Així mateix, de conformitat amb la disposició addicional única, apartat 6 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, i exclusivament per a aquells casos en què no s'hagen portat a terme les quatre primeres convocatòries de cada especialitat, per a l'ingrés en el cos de professors tècnics de Formació Professional a què es referia la disposició transitòria segona del Reial Decret 777/1998, de 30 d'abril, en la redacció donada pel Reial Decret 334/2004, de 27 de febrer, podran ser admesos aquells aspirants de les especialitats de Processos Comercials i Tècniques i Procediments d'Imatge i So que, encara que no tinguen la titulació exigida amb caràcter general, estiguen en possessió dels títols de tècnic especialista o de tècnic superior en una especialitat de formació professional que pertanga a la família professional corresponent, sempre que acrediten, a més, una experiència docent, almenys, de dos anys en centres educatius públics dependents de la Conselleria d'Educació.
Així mateix, per a les especialitats corresponents als títols establits en reials decrets posteriors al Reial Decret 1538/2006, de 15 de desembre, les titulacions de tècnic superior i tècnic especialista, es declaren equivalents als exigits per a l'accés al cos de professors tècnics de Formació Professional, quan el titulat haja exercit com a professor interí en centres públics dependents de la Conselleria d'Educació i en l'especialitat docent a què pretenga accedir, durant un període mínim de dos anys abans del 31 d'agost de 2007. En este sentit es tindran en compte tots els reials decrets corresponents a títols publicats fins a l'últim dia de presentació de sol·licituds d'esta convocatòria.
En el cas que les dites titulacions s'hagen obtingut a l'estranger haurà d'haver-se concedit la corresponent homologació segons el Reial Decret 285/2004, de 20 de febrer o el seu reconeixement a l'empara del que establixen la Directiva 89/48/CEE i el Reial Decret 1665/1991, de 25 d'octubre.
17.3 Temaris
De conformitat amb el que preveu l'Orde ESD/17/2009, de 19 de gener (BOE núm. 16, de 19 de gener), en els procediments selectius d'ingrés al cos de professors tècnics de Formació Professional convocats a l'empara de l'oferta d'ocupació pública relativa a l'any 2009 i fins que s'aproven els temaris que de conformitat amb la Llei Orgànica 2/2006, de 3 de maig, d'Educació, seran aplicables els temaris que figuren en l'Orde d'1 de febrer de 1996 (BOE de 13 de febrer), a excepció d'allò que es disposa quant a la part B dels corresponents annexos, que queda sense vigència.
Títol II
Procediment per a l'adquisició de noves especialitats
Es convoca procediment perquè els funcionaris de carrera dels cossos de professors d'Ensenyança Secundària, professors d'escoles oficials d'idiomes i professors tècnics de Formació Professional directament dependents de la Conselleria d'Educació, puguen adquirir, d'acord amb el títol V del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, una nova especialitat, dins del cos a què pertanyen, de conformitat amb el que establixen les bases següents:
18. Normes generals
18.1. Les especialitats que podran adquirir-se per mitjà d'este procediment seran les mateixes que les convocades per a estos cossos pel procediment d'ingrés lliure.
18.2. A este procediment, en el que no preveu esta convocatòria, li serà aplicable el que disposa la convocatòria de procediments selectius d'ingrés i accessos que, conjuntament, es du a terme per esta orde.
18.3. El nombre de sol·licituds per especialitat condicionarà el de tribunals, així com els llocs d'actuació.
19. Sistema d'habilitació
D'acord amb l'article 54 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, el sistema d'habilitació consistirà en la realització d'una prova, la qual constarà de l'exposició oral d'un tema de l'especialitat a què s'opta, triat pel candidat d'entre els extrets a l'atzar pel tribunal, segons la proporció següent:
a) En aquelles especialitats que tinguen un nombre superior a 25 temes i inferior a 51, haurà de triar-se entre quatre temes.
b) En aquelles especialitats que tinguen un nombre superior a 50 temes, haurà de triar-se entre cinc temes.
L'exposició tindrà dos parts, la primera d'elles versarà sobre els aspectes científics del tema. En la segona l'opositor haurà de fer referència a la relació del tema amb el currículum oficial actualment vigent en el present curs escolar a la Comunitat Valenciana i en desenrotllarà un aspecte didàctic aplicat a un determinat nivell prèviament establit per ell. Finalitzada l'exposició, el tribunal podrà realitzar un debat amb el candidat sobre el contingut de la seua intervenció.
L'exposició i debat referits en el paràgraf anterior, que seran públics, tindran una duració màxima, respectivament, de quaranta-cinc minuts i de quinze minuts. L'aspirant disposarà, almenys, d'una hora per a la seua preparació, i podrà utilitzar en ella el material que crega oportú.
20. Requisits dels candidats
Per a ser admés al procediment d'habilitació, els aspirants hauran de reunir els requisits següents:
a) Ser funcionari de carrera del cos de professors d'Ensenyança Secundària, del cos de professors d'escoles oficials d'idiomes o del cos de professors tècnics de Formació Professional amb destinació en l'àmbit de gestió de la Conselleria d'Educació.
En el cas de funcionaris en situació d'excedència voluntària, i dels adscrits a places en l'exterior o anàlegs, el compliment d'este requisit s'entendrà referit a l'últim centre de destinació immediatament anterior.
b) Posseir el nivell de titulació i els altres requisits que s'exigixen per a l'ingrés lliure en l'especialitat que es pretenga adquirir, a excepció de l'acreditació dels idiomes oficials de la Comunitat Valenciana.
Estos requisits hauran de posseir-se en el dia de finalització del termini de presentació de sol·licituds.
21. Sol·licituds
21.1 Forma
21.1.1 Els que desitgen prendre part en estos procediments selectius hauran de presentar una instància, segons model oficial, que els serà facilitada gratuïtament en les direccions territorials d'Educació de la Generalitat i que també podrà ser impresa a través de la pàgina d'internet de la Conselleria d'Educació (http://www.edu.gva.es).
Esta sol·licitud tindrà assignat un número de referència identificatiu que serà diferent en cada una i que haurà de ser necessàriament un exemplar original (amb dos fulls autocopiatius) o bé un joc de tres còpies impreses a través d'internet, de manera que no es podran fer fotocòpies, ja que cada sol·licitud ha de tindre un número de referència diferenciat.
21.1.2 Les persones que disposen de DNI amb certificat electrònic incorporat o firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica a través de la web http://www.edu.gva.es. En este cas no serà necessària la presentació de la inscripció en cap registre.
21.1.3 A l'omplir la sol·licitud faran constar en els requadros corresponents de la instància el cos a què pertanyen i el codi i nom de l'especialitat per la qual desitgen participar. Així mateix hauran de marcar amb una X el requadro que apareix en el subapartat 5 de l'apartat 1.5 de la instància. No podrà presentar-se més d'una instància llevat que s'opte a més d'una especialitat per les quals participen.
21.2. Les sol·licituds es dirigiran al director general de Personal de la Conselleria d'Educació i les omplides d'acord amb el que preveu la base 21.1.1 es presentaran preferentment en les direccions territorials d'Educació d'Alacant, Castelló i València (annex XIII) o bé en els llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre del Govern Valencià.
En el cas que s'opte per presentar la sol·licitud en una oficina de correus, es farà en sobre obert perquè la instància siga datada i segellada pel funcionari de correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.
Les sol·licituds subscrites pels espanyols a l'estranger podran cursar-se, en el termini assenyalat en l'apartat 21.3 de la present base, a través de les representacions diplomàtiques o consulars espanyoles corresponents, que les remetran a continuació a l'organisme competent.
L'interessat adjuntarà a la sol·licitud fotocòpia del document nacional d'identitat.
21.3 El termini de presentació de sol·licituds serà de vint dies naturals, comptats des de l'endemà de la publicació d'esta convocatòria en el Diari Oficial de la Comunitat Valenciana.
21.4 Els aspirants que participen en este procediment no abonaran cap quantitat pels drets d'examen.
22. Admissió d'aspirants
A este respecte s'aplica a esta convocatòria d'adquisició de noves especialitats la base 4 de la convocatòria de procediments selectius d'ingrés i d'accés que, conjuntament, es du a terme per la present orde.
23. Tribunals
23.1 Els tribunals per a este procediment seran els mateixos que actuen en els procediments regulats en el títol I.
23.2 Correspon als tribunals:
a) La valoració dels coneixements propis i específics de l'àmbit cultural, científic o artístic de l'especialitat a què es referix l'article 54 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer.
b) L'elaboració de les llistes dels aspirants que han sigut declarats aptes.
c) L'elevació de les llistes a què es referix el paràgraf anterior a l'òrgan convocant.
En el desenrotllament del procediment, els tribunals resoldran tots els dubtes que puguen sorgir en aplicació d'estes normes, així com què s'ha de fer en els casos no previstos.
24. Començament i desenrotllament de les proves.
El començament i desenrotllament de les proves es realitzarà de conformitat amb el que disposa la base 6 de la convocatòria de procediments selectius d'ingrés i accessos.
25. Qualificació
25.1 Valoració de la prova. Els tribunals valoraran la prova com a apte o no apte, i obtindran la nova o noves especialitats únicament els aspirants qualificats com a aptes.
25.2 La Direcció General de Personal publicarà en el Diari Oficial de la Comunitat Valenciana la resolució amb les llistes úniques d'aspirants que han aconseguit una nova especialitat.
Contra la resolució, que posa fi a la via administrativa, d'acord amb el que preceptua l'article 109, de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació.
Publicada l'esmentada llista, les direccions territorials d'Educació expediran als interessats la credencial d'habilitació.
Normes finals
Primera. D'acord amb el que disposa l'article 44 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, la falta de resolució expressa a les sol·licituds o reclamacions regulades en esta orde tindrà efectes desestimatoris de la sol·licitud o reclamació.
Segona. De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició davant del conseller d'Educació en el termini d'un mes des de l'endemà de la publicació en el Diari Oficial de la Comunitat Valenciana o bé plantejar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 6 de maig de 2009.- El conseller d'Educació: Alejandro Font de Mora Turón
ANNEX I
Barem per a la valoració de mèrits
per al procediment d'ingrés
Els aspirants no podran aconseguir més de 10 punts per la valoració dels seus mèrits.
I. Experiència docent prèvia (fins a un màxim de set punts).
1.1 Per cada any d'experiència docent en especialitats del cos a què opta l'aspirant, en centres públics: 0,7000 punts.
Per cada mes: 0,0583 punts
Documentació acreditativa:
Full de servicis certificat per la Direcció Territorial d'Educació o òrgan competent del Ministeri d'Educació o d'una altra administració educativa o, si no, certificat del secretari del centre amb el vistiplau del director, on conste presa de possessió i cessament.
1.2 Per cada any d'experiència docent en especialitats de distints cossos del que opta l'aspirant en centres públics: 0,3500 punts.
Per cada mes: 0,0292 punts
Documentació acreditativa:
Full de servicis certificat per la Direcció Territorial d'Educació o òrgan competent del Ministeri d'Educació o d'una altra administració educativa o, si no, certificat del secretari del centre amb el vistiplau del director, on conste presa de possessió i cessament.
1.3 Per cada any d'experiència docent en especialitats del mateix nivell educatiu que l'impartit pel cos a què opta l'aspirant, en altres centres: 0,1500 punts.
Per cada mes: 0,0125 punts
Documentació acreditativa:
Certificat del director amb el vistiplau del Servici d'Inspecció Educativa, on conste la duració real dels servicis.
1.4 Per cada any d'experiència docent en especialitats de distint nivell educatiu que l'impartit pel cos a què opta l'aspirant, en altres centres: 0,1000 punt.
Per cada mes: 0,0083 punts
Documentació acreditativa:
Certificat del director amb el vistiplau del Servici d'Inspecció Educativa, on conste la duració real dels servicis.
No podran acumular-se les puntuacions corresponents als apartats anteriors quan els servicis s'hagen prestat simultàniament en més d'un centre docent.
En el cas de centres que no estiguen actualment en funcionament, l'experiència docent podrà justificar-se, si no hi ha certificat del director, amb el vistiplau del Servici d'Inspecció Educativa, per mitjà de certificat expedit pel Servici d'Inspecció de conformitat amb les dades que existisquen en la dita unitat.
Només es valoraran els servicis prestats en les ensenyances que correspon impartir als cossos regulats en la LOE.
Els servicis prestats a l'estranger s'acreditaran per mitjà de certificats expedits per l'administració educativa dels respectius països, en què haurà de constar el temps de prestació de servicis i el caràcter del centre, públic o privat, el nivell educatiu i la matèria impartida. Els servicis prestats a l'estranger es valoraran pel subapartat que corresponga segons les dades que continga el certificat. Estos certificats hauran de presentar-se traduïts a alguna de les llengües oficials de la Comunitat Valenciana.
S'entén per centres públics els centres a què es referix el capítol II del títol IV de la LOE, integrats en la xarxa pública de centres creats i sostinguts per les administracions educatives.
II. Formació acadèmica i permanent (fins a un màxim de quatre punts).
2.1. Expedient acadèmic en el títol al·legat (fins a un màxim de 1,5000 punts).
Per este apartat es valorarà exclusivament, de la manera que a continuació s'indica, la nota mitjana que s'obtinga de l'expedient acadèmic del títol al·legat sempre que es corresponga amb el nivell de titulació exigit amb caràcter general per a ingrés en el cos (doctor, llicenciat, enginyer o arquitecte per a cossos docents de subgrup A1 o diplomat universitari, enginyer tècnic i arquitecte tècnic per a cossos docents de subgrup A2):

El càlcul de la nota mitjana s'efectuarà sumant les puntuacions de totes les assignatures i dividint el resultat pel nombre d'assignatures.
Per a l'obtenció de la nota mitjana en els casos en què no figure l'expressió numèrica concreta s'aplicaran les equivalències següents:

Si el certificat acadèmic conté alguna qualificació donada alhora en forma literal i numèrica, per al càlcul de la mitjana haurà d'utilitzar-se l'expressió numèrica de la dita qualificació.
Aquelles qualificacions que no apareguen en el certificat acadèmic ni en forma literal ni en forma numèrica, per constar com a apte o convalidades, seran qualificades amb 5 punts.
En cap cas s'adoptarà com a puntuació mitjana de l'expedient acadèmic la nota mitjana d'este si apareguera en el certificat, tant si ve donada en forma numèrica com en forma literal, ni tampoc es tindran en compte per a la seua obtenció les qualificacions corresponents a projectes final de carrera, tesines o qualificacions anàlogues, ni els crèdits obtinguts per activitats formatives no integrades en el pla d'estudis.
Documentació acreditativa:
El candidat haurà de remetre certificat acadèmic personal, original o fotocòpia compulsada/confrontada, en què consten les puntuacions corresponents a totes les assignatures i cursos exigits per a l'obtenció del títol al·legat.
A este efecte, els aspirants que hagen obtingut el títol a l'estranger hauran d'aportar certificat expedit per l'administració educativa del país en què es va obtindre on s'indique la nota mitjana deduïda de les qualificacions obtingudes en tota la carrera i s'expresse a més la qualificació màxima obtenible d'acord amb el sistema acadèmic corresponent, a l'efecte de determinar la seua equivalència amb les qualificacions espanyoles.
2.2. Postgraus, doctorat i premis extraordinaris
2.2.1 Pel certificat-diploma acreditatiu d'Estudis Avançats (Reial Decret 778/1998, de 30 d'abril), el títol oficial de Màster (Reial Decret 56/2005, de 21 de gener), suficiència investigadora o qualsevol altre títol equivalent, sempre que no siguen requisit per a l'ingrés en la funció pública docent: 1,0000 punt.
Documentació acreditativa:
Fotocòpia compulsada/confrontada del certificat, diploma o títol.
2.2.2. Per posseir el títol de Doctor: 1,0000 punt.
Documentació acreditativa:
Certificat acadèmic o fotocòpia compulsada/confrontada del títol de Doctor o certificat d'abonament de drets d'expedició (Orde 8 de juliol de 1988, del Ministeri d'Educació i Ciència).
2.2.3. Per haver obtingut premi extraordinari en el doctorat: 0,5000 punts.
Documentació acreditativa:
Document justificatiu.
2.3. Altres titulacions universitàries. Per este apartat es valoraran les titulacions universitàries de caràcter oficial, en el cas que no hagueren sigut al·legades com a requisit per a ingrés en la funció pública docent.
2.3.1 Titulacions de primer cicle:
Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,0000 punt.
En el cas d'aspirants a cossos de funcionaris docents de subgrup A2, no es valoraran per este apartat, en cap cas, el primer títol o estudis d'esta naturalesa que presente l'aspirant.
En el cas d'aspirants a cossos de funcionaris docents de subgrup A1, no es valoraran per este apartat, en cap cas, el títol o estudis d'esta naturalesa que haja sigut necessari superar per a l'obtenció del primer títol de llicenciat, enginyer o arquitecte que presente l'aspirant.
Documentació acreditativa:
Certificat acadèmic o fotocòpia compulsada/confrontada del títol al·legat per a ingrés en el cos, així com de tots els que presente com a mèrit o, si és el cas, certificat de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al primer cicle d'una llicenciatura, certificat acadèmic en què s'acredite que s'han superat.
2.3.2 Titulacions de segon cicle:
Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,0000 punt.
En el cas d'aspirants a cossos de funcionaris docents de subgrup A1, no es valoraran per este apartat, en cap cas, el títol o estudis d'esta naturalesa que haja sigut necessari superar (primer cicle, segon cicle o, si és el cas, ensenyances complementàries), per a l'obtenció del primer títol de llicenciat, enginyer o arquitecte que presente l'aspirant.
Documentació acreditativa:
Certificat acadèmic o fotocòpia compulsada/confrontada del títol al·legat per a ingrés en el cos, així com de tots els que presente com a mèrits o, si és el cas, certificat de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol). En el cas d'estudis corresponents al segon cicle, certificat acadèmic que acredite que s'han superat. La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
A l'efecte d'este apartat, els aspirants que al·leguen un títol que haja sigut obtingut a l'estranger hauran d'aportar la corresponent homologació o certificat acadèmic on s'acredite la superació dels estudis corresponents al primer o segon cicle, tenint en compte que la presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
2.4. Titulacions d'ensenyança de règim especial i de la formació professional específica. Per este apartat es valoraran les titulacions de les ensenyances de règim especial atorgades per les Escoles Oficials d'Idiomes, Conservatoris Professionals i Superiors de Música i Escoles d'Art, així com les de formació professional específica, en cas de no haver sigut al·legades com a requisit per a ingrés en la funció pública docent o, si és el cas, no hagen sigut necessàries per a l'obtenció del títol al·legat, de la manera següent:
2.4.1 Per cada títol professional de Música o Dansa: 0,5000 punts.
Documentació acreditativa:
Certificat acadèmic o fotocòpia compulsada/confrontada del títol al·legat per a ingrés en el cos, així com certificat acadèmic en què conste que s'ha aconseguit el grau mitjà o fotocòpia compulsada/confrontada del títol al·legat, o si és el cas, certificat de l'abonament de drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
2.4.2 Per cada certificat de nivell Avançat o equivalent d'Escoles Oficials d'Idiomes: 0,5000 punts.
Documentació acreditativa:
Certificat acadèmic o fotocòpia compulsada/confrontada del títol al·legat, o si és el cas, certificat de l'abonament de drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
2.4.3 Per cada títol de Tècnic Superior d'Arts Plàstiques i Disseny: 0,2000 punts.
Documentació acreditativa:
Certificat acadèmic en què conste que ha superat els estudis conduents a l'obtenció del títol o fotocòpia compulsada/confrontada del mateix.
2.4.4 Per cada títol de Tècnic Superior de Formació Professional: 0,2000 punts.
Documentació acreditativa:
Certificat acadèmic en què conste que ha superat els estudis conduents a l'obtenció del títol o fotocòpia compulsada/confrontada del mateix.
2.4.5 Per cada títol de Tècnic Esportiu Superior: 0,2000 punts.
Documentació acreditativa:
Certificat acadèmic en què conste que ha superat els estudis conduents a l'obtenció del títol o fotocòpia compulsada/confrontada d'este.
2.5 Formació permanent
Per cada curs de formació permanent i perfeccionament superat, relacionat amb l'especialitat a què s'opta o amb l'organització escolar, les noves tecnologies aplicades a l'educació, la didàctica, la psicopedagogia o la sociologia de l'educació, o l'ensenyança en valencià, convocats per les administracions públiques amb plenes competències educatives o per universitats o activitats incloses en el pla de formació permanent organitzades per entitats col·laboradores amb les administracions educatives, o activitats reconegudes per l'administració educativa corresponent:
- Duració no inferior a trenta hores: 0,2000 punts
- Duració no inferior a cent hores: 0,5000 punts
A este efecte seran acumulables els cursos no inferiors a 20 hores que complisquen els requisits que s'especifiquen en este subapartat.
Exclusivament per a l'especialitat de música, es valoraran en els mateixos termes els cursos organitzats pels conservatoris de música.
Documentació acreditativa:
Certificat expedit per l'òrgan o autoritat competent de la corresponent administració educativa, institució o universitat en què conste de manera expressa el nombre d'hores de duració del curs, i, si és el cas, la col·laboració o el reconeixement de l'administració educativa corresponent; si no s'aporta el certificat no s'obtindrà puntuació per este apartat.
III. Altres mèrits (fins a un màxim de dos punts).
3.1 Participació en grups de treball, seminaris i projectes educatius. Per la participació o coordinació en grups de treball, projectes d'investigació i innovació educativa, seminaris, plans de millora, projectes de formació en centres i activitats anàlogues, convocades o autoritzades per la Conselleria d'Educació, o els òrgans corresponents d'altres comunitats autònomes, Ministeri d'Educació, universitats i entitats col·laboradores amb les administracions educatives.
3.1.1 Per cada curs escolar en què s'acredite la participació en grups de treball, projectes d'investigació i innovació educativa, plans de millora o projectes de formació en centres: 0,5000 punts.
3.1.2 Per cada curs escolar en què s'acredite la coordinació en grups de treball, projectes d'investigació i innovació educativa, plans de millora o projectes de formació en centres: 0,6000 punts.
3.1.3 Per cada curs escolar en què s'acredite la participació en seminaris i activitats anàlogues amb una duració global no inferior a 30 hores: 0,5000 punts.
En este apartat només es podrà obtindre puntuació en un dels subapartats per cada curs escolar.
Documentació acreditativa:
Certificat expedit per l'òrgan o autoritat competent de la corresponent administració educativa, institució o universitat en què conste de manera expressa el nombre d'hores de duració, i, si és el cas, la col·laboració o el reconeixement; si no s'aporta el certificat no s'obtindrà puntuació per este apartat.
3.2. Exclusivament per a l'especialitat d'Educació Física
Per figurar o haver figurat en la relació d'Esportistes d'Alt Nivell segons el Reial Decret 1467/1997, de 19 de setembre, o en la d'Esportistes d'Elit de la Comunitat Valenciana de nivell A segons la Llei 4/1993, de 20 de desembre, de la Generalitat Valenciana, o per complir les condicions establides en la disposició transitòria del Decret 13/2006, de 20 de gener (DOGV de 24 de gener), del Consell de la Generalitat Valenciana sobre els Esportistes d'Elit de la Comunitat Valenciana: 2,0000 punts.
Per figurar o haver figurat en la relació d'Esportistes d'Elit de la Comunitat Valenciana de nivell B segons la Llei 4/1993, de 20 de desembre, de la Generalitat Valenciana, o per complir les condicions establides en la disposició transitòria del Decret 13/2006, de 20 de gener (DOGV de 24 de gener), del Consell de la Generalitat Valenciana sobre els Esportistes d'Elit de la Comunitat Valenciana: 1,0000 punt.
Documentació acreditativa:
Certificat de l'organisme competent en què conste expressament la qualificació o fotocòpia del Diari Oficial de la Comunitat Valenciana o del Boletín Oficial del Estado on aparega relacionat.
Notes:
Primera. Únicament seran baremats aquells mèrits perfeccionats fins a la data de finalització del termini de presentació de sol·licituds.
Segona. En cap cas seran valorats per l'apartat 2.5 aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
Tampoc seran valorats els cursos o activitats la finalitat dels quals siga l'obtenció del títol d'Especialització Didàctica o del Certificat d'Aptitud Pedagògica.
Així mateix no podran considerar-se a l'efecte de la seua valoració els mèrits indicats en els apartats 2.5 i 3.1, que hagen sigut realitzats amb anterioritat a l'obtenció del títol al·legat per al seu ingrés en el cos.
Tercera. Els documents redactats en llengües d'altres comunitats autònomes hauran de traduir-se a una de les dos llengües oficials de la Comunitat Valenciana per a la seua validesa, de conformitat amb el que preveu l'article 36 de la Llei 30/1992, de 26 de novembre.
En el cas de llengües estrangeres haurà de traduir-se per un intèrpret jurat.
ANNEX II
Barem per a la valoració de mèrits per als sistemes
d'accessos entre els cossos de funcionaris docents
Els aspirants no podran aconseguir més de 10 punts per la valoració dels seus mèrits.
I. Treball desenrotllat (fins a un màxim de cinc punts i mig).
1.1 Antiguitat (fins a un màxim de quatre punts).
Per cada any de servicis efectius prestats en situació de servici actiu com a funcionari de carrera en el cos des del qual s'aspira a l'accés: 0,5000 punts. En el cas dels aspirants al procés selectiu d'accés a cos de subgrup superior es computaran els servicis que sobrepassen els 6 exigits com a requisit.
Per cada mes: 0,0416 punts.
Documentació acreditativa:
Full de servicis certificat per la Direcció Territorial d'Educació o òrgan competent del Ministeri d'Educació o d'una altra administració autonòmica.
1.2 Exercici de funcions específiques, avaluació voluntària i, si és el cas, l'avaluació positiva de la funció docent realitzada per la inspecció educativa (fins a un màxim de 2,5000 punts).
1.2.1.a) Per cada any com a director d'un centre docent públic, o d'un servici educatiu: 0,4000 punts.
1.2.1.b) Per cada any com a cap d'estudis o secretari, vicedirector o vicesecretari en centres docents públics, professor delegat en seccions de formació professional o cap d'estudis en extensions de batxillerat o en seccions d'ensenyança secundària: 0,2000 punts.
Documentació acreditativa:
Fotocòpia compulsada/confrontada del document justificatiu del nomenament expedit per les direccions territorials d'Educació o òrgan competent del Ministeri d'Educació o de la resta d'administracions autonòmiques amb competències educatives en què conste la data i la presa de possessió i de cessament o continuïtat, si és el cas.
1.2.2. Per cada any com a membres electes, com a representants del professorat en el consell escolar del centre: 0,2000 punts.
Documentació acreditativa:
Fotocòpia compulsada/confrontada del document justificatiu del nomenament en què conste la presa de possessió i cessament o continuïtat, si és el cas.
II. Cursos de formació i perfeccionament superats (fins a un màxim de tres punts).
Per cada curs de formació i perfeccionament convocat per les administracions educatives, per institucions sense ànim de lucre que hagen sigut homologats o reconeguts per les administracions precitades o per les universitats, relacionats bé amb els aspectes científics o didàctics de l'especialitat a què opta, o bé amb l'organització escolar, l'ensenyança en valencià, les noves tecnologies aplicades a l'educació, la didàctica, la psicopedagogia i sociologia de l'educació:
2.1. De duració no inferior a trenta hores: 0,2500 punts (per este apartat es podrà valorar fins a 1 punt).
A este efecte seran acumulables els cursos de duració no inferior a quinze hores que hagen sigut realitzats en els CEFIRE o centres anàlegs i relacionats amb la mateixa matèria.
2.2. De duració no inferior a cent hores: 0,5000 punts (per este apartat es podrà valorar fins a 2 punts).
Documentació acreditativa:
Certificat expedit per l'òrgan o autoritat competent de l'administració educativa o de la universitat que convoca els cursos, en què conste expressament el nombre d'hores de duració del curs i, si és el cas, l'homologació o reconeixement.
III. Mèrits acadèmics i altres mèrits (fins a un màxim de tres punts).
3.1 Mèrits acadèmics (fins a un màxim d'1,5000 punts).
Per este apartat es valoraran les titulacions universitàries de caràcter oficial, en cas que no hagen sigut al·legades com a requisit per a l'accés en la funció pública docent.
a) Pel certificat-diploma acreditatiu d'Estudis Avançats (Reial Decret 778/1998, de 30 d'abril), el títol oficial de Màster (Reial Decret 56/2005, de 21 de gener), suficiència investigadora o qualsevol altre títol equivalent, sempre que no siguen requisit per a l'ingrés en la funció pública docent: 1,0000 punt.
Documentació acreditativa:
Fotocòpia compulsada/confrontada del certificat, diploma o títol.
b) Pel grau de doctor en la titulació al·legada per a ingrés en el cos: 0,5000 punts.
Documentació acreditativa:
Fotocòpia compulsada/confrontada del títol de doctor o certificació de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
c) Pels estudis corresponents al segon cicle de llicenciatures, enginyeries, arquitectures o títols declarats legalment equivalents, diferent de l'al·legat per a l'accés en el cos: 0,2000 punts.
Documentació acreditativa:
Fotocòpia compulsada/confrontada del títol al·legat per a l'ingrés en el cos, així com dels que s'acrediten com a mèrits o certificació de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
d) Per cada títol superior en altres seccions, branques o especialitats diferents de les anteriors o de l'al·legat per a ingrés en el cos: 0,1000 punt.
Documentació acreditativa:
Fotocòpia compulsada/confrontada del títol exigit per a l'ingrés en el cos, així com dels que s'acrediten com a mèrits o certificat de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
A l'efecte dels subapartats c) i d) anteriors, en cap cas es valoraran els estudis que haja sigut necessari superar (primer cicle, segon cicle o, si és el cas, ensenyances complementàries) per a l'obtenció del primer títol que es posseïsca de llicenciat, arquitecte o enginyer superior.
3.2 Per publicacions relacionades amb l'especialitat o amb la didàctica general, projectes educatius i innovacions tècniques i mèrits artístics. Per este apartat es podrà valorar fins a 1,5000 punts.
Documentació acreditativa:
Els exemplars corresponents, on conste l'ISBN (així com certificat de l'editorial on conste el nombre d'exemplars i que la difusió ha sigut en llibreries comercials), els programes, crítiques, i si és el cas acreditació d'haver obtingut premis.
Notes:
Primera. Únicament seran baremats aquells mèrits perfeccionats fins a la data de finalització del termini de presentació de sol·licituds.
Segona. En cap cas seran valorats aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
Tampoc seran valorats els cursos o activitats la finalitat dels quals siga l'obtenció del títol d'Especialització Didàctica o del Certificat d'Aptitud Pedagògica.
Així mateix no podran considerar-se a l'efecte de valoració els mèrits indicats en els apartats 2.1 i 2.2, que hagen sigut realitzats amb anterioritat a l'obtenció del títol exigit per al seu accés al cos.
Tercera. Els documents redactats en llengües d'altres comunitats autònomes hauran de traduir-se a una de les dos llengües oficials de la Comunitat Valenciana per a la seua validesa, de conformitat amb el que preveu l'article 36 de la Llei 30/1992, de 26 de novembre.
En el cas de llengües estrangeres haurà de traduir-se per un intèrpret jurat.
ANNEX III
Programacions didàctiques
Cos de professors d'Ensenyança Secundària i professors tècnics de Formació Professional
a) La programació didàctica es correspondrà amb les característiques següents:
En les especialitats de Filosofia, Grec, Llatí, Llengua Castellana i Literatura, Geografia i Història, Matemàtiques, Física i Química, Biologia i Geologia, Dibuix, Francés, Anglés, Música, Educació Física, Tecnologia, Llengua i Literatura Valenciana, la programació estarà referida al desenrotllament del currículum d'una especialitat per a un any acadèmic en relació a un curs d'educació secundària obligatòria, batxillerat o cicles formatius de formació professional, triat pel candidat i haurà d'organitzar-se en un mínim de 15 unitats didàctiques, que hauran d'estar numerades.
La programació didàctica en les especialitats de Francés, Anglés, Llengua i Literatura Valenciana i Llengua Castellana i Literatura, haurà de redactar-se en l'idioma corresponent.
En les especialitats referides a la formació professional específica, la programació haurà de versar sobre el desenrotllament del currículum en un mòdul de formació professional i haurà d'organitzar-se en un mínim de 15 unitats didàctiques, que hauran d'estar numerades.
En l'especialitat d'orientació educativa, l'aspirant triarà entre presentar la programació d'un departament d'orientació en un institut d'educació secundària o el pla general d'actuació d'un servici psicopedagògic escolar. En tot cas, haurà d'organitzar-se en un mínim de 15 unitats didàctiques, que hauran d'estar numerades.
b) Les programacions didàctiques hauran de contindre com a mínim els apartats següents:
- Objectius
- Continguts
- Metodologia: orientacions didàctiques
- Criteris d'avaluació
- Atenció als alumnes amb necessitats educatives específiques
- Recursos materials
La programació didàctica tindrà, sense incloure annexos, una extensió màxima de 60 folis, format DIN A4, escrits a una sola cara i doble espai, amb una lletra tipus Arial, grandària de 12 punts sense comprimir. Si s'inclouen taules o gràfics, l'interlineat en la respectiva pàgina podrà ser simple.
Cos de professors d'Escoles Oficials d'Idiomes
a) La programació didàctica es correspondrà amb les característiques següents:
La programació estarà referida al desenrotllament del currículum d'una especialitat i haurà d'organitzar-se com a mínim en 5 unitats del nivell bàsic, 5 unitats del nivell intermedi i 5 unitats del nivell avançat, que hauran d'estar numerades.
La programació didàctica haurà de redactar-se en l'idioma corresponent.
b) Les programacions didàctiques hauran de contindre com a mínim els apartats següents:
Introducció: Perfil de l'alumnat. Orientacions metodològiques per al desenrotllament de les competències lingüístiques, sociolingüístiques i pragmàtiques. Aprenentatge per mitjà de tasques. Desenrotllament de la competència estratègica que fomente l'autonomia de l'alumne. Importància de noves tecnologies.
De cada unitat:
- Nivell i curs a què va dirigit essencialment.
- Objectius generals i específics que es pretenen aconseguir en cada competència comunicativa.
- Continguts: lingüístic, lèxic, fonètic, sociolingüístic o cultural i pragmàtic.
- Tasques organitzades per objectius per a desenrotllar a l'aula.
- Activitats per a fomentar l'autonomia de l'alumne.
- Temps aproximat de desenrotllament.
- Altres tasques per a desenrotllar fora de l'aula que reforcen l'aprenentatge.
- Mesures i activitats per a l'avaluació (de diagnòstic, formativa i sumativa), l'autoavaluació i la coavaluació.
La programació didàctica tindrà, sense incloure annexos, una extensió màxima de 60 folis, format DIN A4, escrits a una sola cara i doble espai, amb una lletra tipus Arial, grandària de 12 punts sense comprimir. Si s'inclouen taules o gràfics, l'interlineat en la respectiva pàgina podrà ser simple.
ANNEX IV
Exempció de la prova d'espanyol per a estrangers
Cognoms:
Nom:
DNI o document semblant del país d'origen:
Cos:
Especialitat:
Nacionalitat:
Requisits de participació base 2.1.1 a) per a nacionals d'estats no membres de la Unió Europea:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
EXEMPCIÓ PROVA D'ESPANYOL
a) Estic exempt/a de la realització de la prova d'acreditació del castellà per posseir (del qual presente fotocòpia compulsada):
Diploma d'espanyol com a llengua estrangera (nivell superior), establit pel Reial Decret 1137/2002, de 31 d'octubre (BOE de 8 de novembre).
Certificat d'aptitud d'espanyol per a estrangers expedit per les Escoles Oficials d'Idiomes.
Títol de Llicenciat en Filologia Hispànica o Romànica.
Certificat acadèmic en què conste que s'han realitzat en l'Estat espanyol tots els estudis conduents a la titulació al·legada per a l'ingrés en el cos a què s'opta.
b) Estic exempt/a de la realització de la prova d'acreditació del coneixement de castellà per: (informació que ja es troba en poder de l'administració convocant):
Haver obtingut la qualificació d'apte en la prova corresponent a les oposicions convocades a partir de l'any 2002.
Data i firma:
ANNEX V
Model de declaració jurada o promesa
Model de declaració jurada o promesa per a aspirants de nacionalitat espanyola
Sr./Sra..., amb domicili a ..., i amb document nacional d'identitat número ..., declare sota jurament o promet, a l'efecte de ser nomenat funcionari/ària del cos ..., no haver sigut separat del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-me en inhabilitació absoluta o especial per a ocupacions o càrrecs públics per resolució judicial per a l'accés al dit cos.
Data i firma:
Model de declaració jurada o promesa per a aspirants que no posseïsquen la nacionalitat espanyola
Sr./Sra..., amb domicili a ..., i amb document d'identitat número ..., declare sota jurament o promet, a l'efecte de ser nomenat funcionari/ària del cos ..., no trobar-me inhabilitat o en situació equivalent ni haver sigut sotmés a sanció disciplinària o equivalent que impedisca, en el meu país, l'accés al dit cos.
Data i firma:
ANNEX VI
Característiques de la prova de contingut pràctic
1. Cos de professors d'Ensenyança Secundària
Per a les especialitats de Llatí i Grec
Un text en prosa per a traducció amb diccionari o sense (segons el parer del tribunal) i comentari foneticomorfològic, sintacticoestilístic, sociocultural o històric, segons les característiques de l'autor.
El text proposat haurà de ser dels autors que figuren en el qüestionari que regix per al concurs-oposició.
Geografia i Història
L'exercici constarà de tres parts:
1. Interpretació i comentari d'un mapa geogràfic, d'una gràfica o una estadística que supose el maneig de diverses variables espacials i/o temporals.
2. Interpretació i comentari d'un text històric o historiogràfic. No interessa el reconeixement, sinó la seua situació en l'entorn d'una època i una societat determinades.
3. Anàlisi i comentari d'una diapositiva o imatge en color d'entre tres que han d'identificar-se. Cada una d'estes correspondrà a un dels àmbits artístics tradicionals: arquitectura, escultura i pintura.
La qualificació serà la mitjana aritmètica de les tres parts de què consta l'exercici.
Per a la realització d'esta prova, els opositors disposaran del temps que considere el tribunal i que no podrà excedir quatre hores.
Matemàtiques
Resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari que regix per al concurs-oposició.
Física i Química
Resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari que regix per al concurs-oposició.
Biologia i Geologia
L'exercici pràctic constarà de tres parts:
1. Identificació visual d'espècies animals i vegetals mediterrànies i de minerals i roques (un 20% de la qualificació total).
2. Anàlisi i interpretació de mapes o talls geològics. Identificació de la influència dels factors climàtics, tectònics i litològics en la gènesi d'un paisatge (per mitjà de fotografies o diapositives) i/o anàlisi i interpretació d'imatges citològiques (per mitjà de fotografies, diapositives o preparacions microscòpiques). Un 30% de la qualificació total.
3. Resolució de problemes oberts en què es plantejaran qüestions sobre l'aplicació de conceptes, lleis i teories científiques i la utilització de procediments de treball científic. Les qüestions podran exigir el disseny d'una experiència, realitzable amb els recursos habituals d'un centre docent, destinada a posar a prova una hipòtesi prèviament plantejada pel tribunal. Un 50% de la qualificació total.
Dibuix
En la prova hauran de demanar-se els següents coneixements adaptats al temps disponible.
a) Pràctic tècnic
Exercici de dièdric, amb acotacions i delineació d'una peça real
Exercici de representació de la peça anterior
b) Pràctic artístic
Exercici de dibuix
Exercici artístic
Música
L'exercici pràctic constarà de dos parts:
1. Audició i anàlisi d'una peça musical (melòdica, agogicodinàmica, tímbrica, harmonicocontrapuntística, formal i estilístic) i la seua aplicació pedagògica. L'obra serà proposta pel tribunal.
2. Interpretació d'un temps o fragment d'una obra musical, triada pel tribunal d'entre cinc propostes per l'opositor, amb l'instrument que aporte o bé al piano. En el cas dels opositors que trien cant, interpretaran l'obra a capella o acompanyant-se a si mateixos amb instrument. Es valorarà el nivell de dificultat de la partitura, de la tècnica de l'instrument i la qualitat de la interpretació.
La puntuació serà la mitjana aritmètica dels dos exercicis.
Orientació Educativa
La prova pràctica constarà de la resolució d'un supòsit pràctic sobre algun dels temes següents:
1. Disseny dels apartats del pla d'acció tutorial d'un institut d'Educació Secundària corresponents a l'acollida de l'alumnat de nou ingrés i d'activitats d'orientació per a l'alumnat que abandone el centre.
2. Justificar i elaborar l'avaluació psicopedagògica, l'informe psicopedagògic i la proposta de pla d'actuació de determinat alumnat amb necessitats específiques de suport educatiu. Els aspirants podran optar per desenrotllar un programa d'intervenció en un centre escolar o en un servici psicopedagògic escolar.
3. Organització de l'avaluació psicopedagògica i de l'orientació per a l'alumnat d'un programa de qualificació professional en un IES.
4. Disseny de l'apartat del pla d'acció tutorial d'un centre d'Educació Primària que potencie el paper de la tutoria en la prevenció i mediació per a la resolució pacífica dels conflictes en la millora de la convivència escolar.
Tecnologia
Constarà de dos parts:
1. Resolució de problemes de diverses tecnologies i una sèrie de qüestions d'índole tècnica, sobre el reconeixement de ferramentes, tècniques, procediments, etc.
2. Desenrotllament d'un projecte, del qual es demanaria una solució tècnica limitada a una tecnologia concreta.
Formació i Orientació Laboral
L'exercici pràctic constarà de:
- Resolució de no més de vint qüestions pràctiques relacionades amb el temari de l'especialitat.
- Resolució de no més de cinc exercicis en relació amb el temari de l'especialitat.
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
El tribunal valorarà el procés seguit per a adoptar la solució, les fonts d'informació utilitzades i el domini de procediments, tècniques i legislació aplicables a la solució de la prova.
Assessoria i Processos d'Imatge Personal
El tribunal triarà dos o més exercicis pràctics entre els següents:
Execució, o simulació d'execució, relacionada amb:
- Elaboració de propostes de canvi sobre la imatge física, amb la utilització de mitjans informàtics de tractament de la imatge.
- Disseny de personatges.
- Muntatges audiovisuals.
- Protocols d'actuació i diagnòstic davant de supòsits pràctics.
- Protocols de detecció davant d'alteracions cutànies.
- Dissenys de circuits hidrotermals.
- Dissenys de dietes nutricionals basats en somatometries.
- Supòsits pràctics d'organització, coordinació, tècniques de venda i màrqueting d'empreses relacionades amb la imatge personal.
- Tractaments capil·lars.
- Operacions fisicoquímiques per a la preparació de productes cosmètics.
- Mètodes de valoració de la qualitat dels cosmètics.
- Electroestètica.
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris.
El tribunal donarà a conéixer oportunament als opositors els mitjans tècnics i la documentació necessària per al desenrotllament de les pràctiques.
En l'avaluació, el tribunal tindrà en compte tant el resultat final dels problemes, exercicis o supòsits pràctics, i de l'execució de procediments, com també el modus operandi. Així mateix, es tindrà en compte el compliment durant tot el procés de les condicions òptimes de seguretat i higiene.
Per a l'execució dels procediments, el tribunal decidirà sobre la necessitat que l'opositor haja de comptar amb una persona que siga subjecte passiu dels procediments que s'han d'aplicar.
Processos i Productes en Arts Gràfiques
Resolució de problemes, qüestions i exercicis en relació amb el temari.
A partir d'un supòsit de pressupostos de producció editorial o de planificació de producció, realitzar els càlculs sobre materials, originals (text i imatges) i control de processos.
El tribunal valorarà no sols el producte final sinó la seqüència del procediment que ha seguit l'opositor fins a aconseguir el resultat final, comprovant que aquella siga tan ajustada com siga possible a procediments professionals.
Construccions Civils i Edificació
El tribunal triarà dos o més proves entre les següents:
- Estudi de diverses solucions alternatives a un problema constructiu donat.
- Càlcul i dimensionament d'elements d'obra, com: donades unes determinades càrregues, dimensionar una fonamentació superficial.
- Desenrotllament complet d'un detall constructiu determinat.
- Mesurament i valoració d'un projecte de construcció i edificació.
El tribunal valorarà el procés seguit fins a adoptar la solució, les fonts d'informació utilitzades i el domini dels procediments, càlculs i normes tècniques aplicables al supòsit.
La nota final serà la mitjana aritmètica de les obtingudes en els supòsits proposats.
Hoteleria i Turisme
- Realització d'un supòsit pràctic d'administració d'un establiment del sector d'hoteleria o d'un pla de màrqueting turístic.
- A partir d'un supòsit pràctic d'elaboracions culinàries, descriure les tècniques més significatives, les fases del procés d'elaboració i de servici més importants i els resultats que s'han d'obtindre.
El tribunal valorarà el domini de l'aplicació de sistemes, normes, mètodes, tècniques i procediments específics.
La resolució del supòsit pràctic d'administració tindrà una valoració del 60 per cent del total de la prova.
La duració màxima de la prova serà de 4 hores.
Informàtica
El tribunal triarà dos o més proves entre les següents:
- Disseny d'aplicacions informàtiques que complisquen certs requisits donats sobre: estructures de dades; descripció de programes; interfícies de E/S; comportament, procediments d'ús.
- Desenrotllament, manteniment i verificació de programes en llenguatges estructurats.
- Utilització de llenguatges i utilitats de sistemes gestors de base de dades relacionals per a la definició, manipulació o administració de dades.
- Maneig d'utilitats per a verificar o configurar sistemes informàtics.
- Maneig de funcions primitives del programari de base. Implementació de procediments per a la configuració o explotació del sistema.
- Disseny de sistemes en xarxa.
- Realització de funcions d'explotació i administració en un sistema de xarxa local.
El tribunal donarà a conéixer als opositors, en cas necessari, els mitjans tècnics i la documentació tècnica del programari necessària per al desenrotllament de la prova pràctica.
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
La nota final serà la mitjana aritmètica de les obtingudes en els supòsits proposats.
Economia
L'exercici pràctic constarà de dos o més exercicis, a triar d'entre els següents:
- Un comentari d'un text relacionat amb el temari de l'especialitat, a partir del qual s'hauran d'emmarcar els diferents conceptes que s'identifiquen i elaborar un escrit en el qual es relacionen els dits conceptes. En esta part el tribunal valorarà la correcció en la identificació de conceptes, la justificació del marc en què estos se situen, així com la capacitat de relacionar-los.
- Un supòsit pràctic de comptabilitat. En este cas, es valorarà la correcció i el procediment seguit per a desenrotllar el supòsit pràctic.
- Un conjunt de no més de quinze qüestions pràctiques relacionades amb el temari de l'especialitat. En esta part de l'exercici pràctic, s'haurà de demostrar la competència suficient en l'aplicació de tècniques i la utilització dels mitjans necessaris per a resoldre les dites qüestions, valorant-se el domini de procediments i tècniques aplicables a cada cas.
Anàlisi i Química Industrial
- Resolució de problemes d'anàlisi química o instrumental i interpretació de gràfiques.
- Instrumentació i/o interpretació d'un diagrama de fluxos o d'una operació d'un procés industrial.
- A partir d'una mostra subministrada, realització d'una prova experimental en què es puga calcular: algun paràmetre físic, algun paràmetre per anàlisi instrumental i algun paràmetre microbiològic. L'opositor realitzarà la presentació de l'esquema del procés seguit, càlculs i anàlisi de resultats utilitzant suport estadístic i informàtic.
El tribunal, per a la realització de la prova experimental, posarà a disposició dels opositors instruccions de maneig dels instruments i documentació o bibliografia apropiada.
El tribunal valorarà, a més de l'obtenció d'un resultat correcte, el procediment seguit en l'anàlisi, el maneig correcte i cuidadós de tots els instruments del laboratori, la justificació dels resultats obtinguts i la utilització de ferramentes informàtiques.
Organització i Gestió Comercial
El tribunal podrà triar dos o més proves entre les següents:
- Anàlisi i situació en el mercat de les línies de productes, així com l'avaluació de l'oportunitat i característiques de llançament de nous productes. Així com les tècniques de comunicació en el desenrotllament de les relacions comercials.
- Elaboració d'un projecte de creació de xarxes comercials internacionals a partir d'una conjuntura socioeconòmica, condicions econòmiques-laborals del mercat de treball i possibilitats de penetració en un mercat internacional.
- Anàlisi i aplicació dels mètodes per al control del servici de transport terrestre dins d'una estructura organitzativa funcional i productiva d'una empresa de transport terrestre.
- Aplicació i anàlisi dels mètodes organitzatius per al manteniment de la informació/documentació de consum.
El tribunal valorarà el procediment emprat, així com el resultat final.
Processos Sanitaris
- Aplicació i valoració d'existències i procediments d'elaboració d'inventaris, amb la utilització d'aplicacions informàtiques de gestió de magatzem.
- Realització d'actuacions de marxandatge en l'establiment comercial.
- Anàlisi i planificacions de la informació arreplegada en processos d'investigació comercial.
- Aplicació de procediments d'organització i preparació de lineals en funció de criteris comercials, optimització d'espais i complementarietat de productes.
El tribunal valorarà el procediment emprat, així com el resultat final.
Sistemes Electrotècnics i Automàtics
El tribunal triarà dos o més proves entre les següents:
- Muntatge, connexionat i posada al punt d'una instal·lació elèctrica domèstica i/o industrial.
- Realització del muntatge d'automatismes simples amb tecnologies pneumàtica i electropneumàtica, i/o hidràulica i electrohidràulica.
- Realització i posada en marxa d'un automatisme simple, governat per un autòmat programable, elaborant el programa de control adequat.
- Diagnòstic i localització d'avaries en instal·lacions amb l'equip de mesura adequat, restablint el funcionament.
El tribunal oportunament informarà els opositors dels mitjans tècnics i la documentació necessària per al desenrotllament de la pràctica.
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
La nota final serà la mitjana aritmètica de les obtingudes en els supòsits proposats.
3. Cos de professors tècnics de Formació Professional
Estètica
El tribunal triarà dos o més pràctiques entre les següents:
- Elaboració i aplicació de pròtesis per a la caracterització d'un personatge.
- Realització de maquillatges de fantasia corporal i/o facial.
- Aplicació de tècniques de maquillatge social i/o per a mitjans audiovisuals.
- Aplicació de tècniques de manicura, pedicura i escultura d'ungles.
- Elaboració de propostes tècniques de canvi sobre la imatge física, amb la utilització de mitjans informàtics de tractament de la imatge.
- Aplicació de tècniques d'higiene facial i corporal.
- Aplicació de tècniques d'electroestètica.
- Realització de tècniques manuals, facials i corporals.
- Aplicació de tècniques de depilació.
- Realització de microimplantació de pigments.
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
El tribunal valorarà, a més del resultat correcte, si l'opositor posseïx el sentit estètic i les capacitats de tipus instrumental necessaris i tindrà en compte el procediment seguit en la realització de les pràctiques.
Instal·lacions i Manteniment d'Equips Tèrmics i de Fluids
- El tribunal triarà, de cada un dels apartats A o B, un o dos exercicis. Es realitzarà, com a mínim, un total de tres exercicis.
Apartat A
- Muntatge de canonades de coure, ferro galvanitzat i/o materials plàstics: realització, sota mesures, d'un entramat de tubs, amb realització de figures, inclusió d'elements típics d'instal·lacions, emprant les tècniques d'unió necessàries.
- Operacions de càrrega i posada en marxa i regulació d'elements d'una instal·lació frigorífica. Recollida de refrigerant en el recipient de líquid o en el condensador.
- En un calfador d'aigua de gas, verificar l'estanqueïtat de la línia de gas, regular la pressió del gas en la rampa de cremadors a un valor indicat. Càlcul de la potència calorífica del calfador.
- Regulació d'un grup de pressió d'aigua xicotet, dotat de bomba i calderí tancat, a una pressió de parada i arrancada determinades.
- Confecció d'un quadro elèctric relatiu a una instal·lació frigorífica senzilla.
- Representació en el diagrama de Molière, a partir de mesures reals fetes en una instal·lació frigorífica, del cicle corresponent.
Apartat B
- Càlcul de la potència frigorífica necessària en la instal·lació d'una cambra frigorífica proposada. Dimensionament i selecció dels components principals del circuit frigorífic.
- Representació en el diagrama psicromètric d'un procés de tractament d'aire determinat. Càlculs.
- Dimensionament d'una xarxa de canalitzacions d'aigua, aire, refrigerant o gas.
- Càlcul de càrregues per a una instal·lació de calefacció o climatització.
- Interpretació de l'anàlisi de combustió d'un calfador o caldera i càlcul del rendiment a partir d'este.
- Realització d'un projecte d'actuació per a la posada en marxa, en un determinat centre, d'un taller d'instal·lacions tèrmiques per a la impartició dels següents mòduls del cicle formatiu de grau mitjà Muntatge i Manteniment d'Instal·lacions de Fred, Climatització i Producció de Calor: Instal·lacions Frigorífiques, Instal·lacions de Climatització i Ventilació, Instal·lacions de Producció de Calor i Instal·lacions d'Aigua i Gas. Equips principals necessaris i muntatges a realitzar amb els alumnes.
El tribunal donarà a conéixer als opositors els mitjans tècnics que hauran d'aportar per a la realització de la prova, i posarà a la seua disposició els mitjans necessaris per a portar-la a cap.
Instal·lacions Electrotècniques
El tribunal triarà dos o més proves entre les següents:
- Configuració i càlcul d'instal·lacions electrotècniques, documentant el procés.
- Construcció, a partir dels plans del projecte, d'instal·lacions electrotècniques.
- Diagnòstic i localització d'avaries en instal·lacions electrotècniques i en sistemes de regulació de motors de corrent continu i corrent altern, identificació dels símptomes, explicació de les possibles causes, realització d'un pla d'intervenció per a la reparació i posada en marxa de la instal·lació.
- Manteniment de màquines rotatives i construcció de màquines estàtiques.
- Programació d'autòmats programables.
- Instal·lació d'entorns microinformàtics amb els seus perifèrics bàsics.
- Operació del sistema operatiu i programes d'un equip informàtic.
Una vegada finalitzada la pràctica, l'opositor realitzarà la justificació del treball des del punt de vista tècnic i didàctic.
La nota final serà la mitjana aritmètica de les obtingudes en els supòsits proposats.
Manteniment de Vehicles
El tribunal triarà dos o més proves entre les següents:
- Selecció i interpretació de documentació tècnica relacionada amb la constitució i funcionament dels productes, elements, conjunts o sistemes implicats.
- Mesura i comprovació de paràmetres i el seu contrast amb els valors determinats pel fabricant.
- Realització d'operacions de desmuntatge i/o muntatge d'elements o conjunts pertanyents al vehicle.
- Posada al punt i ajust de sistemes de vehicle.
- Detecció i reparació d'avaries o desperfectes provocats en el vehicle.
- Resolució per escrit de problemes de caràcter científic/tecnològic relacionats amb el temari.
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
El tribunal donarà a conéixer oportunament als opositors els mitjans tècnics per al desenrotllament de la pràctica.
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit i el temps emprat en la realització de les pràctiques.
La nota final serà la mitjana aritmètica de les obtingudes en els supòsits proposats.
Mecanitzat i Manteniment de Màquines
- Mecanitzat en torn i fresadora de les parts que componguen un conjunt a partir d'un pla, en què s'especifiquen les característiques necessàries per a la seua fabricació.
- Realització del programa de control numèric (CNC) a partir d'un pla de fabricació d'una peça per a mecanitzar en torn o fresadora.
- Realització del muntatge dels distints elements necessaris perquè es produïsca una seqüència de moviments produïts per uns actuadors pneumàtics o hidràulics partint de la seua descripció.
Una vegada finalitzada la pràctica, l'opositor realitzarà la justificació del treball des del punt de vista tècnic i didàctic.
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
La nota final serà la mitjana aritmètica de les obtingudes en els supòsits proposats.
Perruqueria
El tribunal elegirà dos o més pràctiques entre les següents:
- Realització de canvis de color en els cabells adequats, i de les operacions prèvies necessàries. S'aplicaran les tècniques de canvis de color temporal, semipermanent o permanent en funció de les característiques dels cabells del client i de l'estil desitjat, de forma seqüenciada segons el protocol de treball establit.
- Realització de tallades de cabells i de les tècniques complementàries en funció de les característiques dels cabells, de les característiques morfològiques i de l'estil desitjat. Es realitzaran les operacions de tallada dels cabells de forma seqüenciada segons el protocol de treball establit.
- Realització de la tècnica de rasurat i afaitat de la barba i bigot del model, en funció de les característiques anatòmiques i morfològiques del rostre.
- Realització de canvis de forma permanent d'entre les proposades en funció de les característiques dels cabells, de les característiques morfològiques i de l'estil desitjat. Aplicació de les operacions prèvies necessàries i realització de les tècniques de canvi de forma permanent en funció del protocol realitzat.
- Identificació de les característiques dels cabells i de la fisonomia del client: tipus d'oval facial, les faccions, les desproporcions, i les discordances estètiques; el tipus de perfil, coll i la forma del crani, a partir de l'observació directa. Se seleccionarà el tipus de pentinat, acabat o arreplegat més adequat a les característiques del client i a partir de les seues demandes/necessitats o preferències.
- Realització de canvis de forma temporal d'entre les proposades en funció de les característiques dels cabells, de les característiques morfològiques i de l'estil desitjat. Aplicació de les operacions prèvies necessàries i realització de les tècniques de canvi de forma temporal en funció del protocol establit.
- Realització de pentinats, acabats o arreplegats a partir del protocol establit i de les operacions prèvies necessàries: llavat, raspallat o marcat, en funció del tipus de pentinat, acabat o arreplegat triat.
- Confecció de peluques, postissos o extensions en funció de les necessitats/demandes o preferències del client i a partir de les característiques dels cabells i de la seua fisonomia.
- Aplicació de les tècniques de col·locació de peluques, postissos i extensions segons les indicacions facilitades.
- Elaboració de propostes tècniques de canvi sobre la imatge física, amb la utilització de mitjans informàtics de tractament de la imatge.
- Aplicació de les tècniques de manicura i/o pedicura en funció de les característiques del client.
L'aplicació de qualsevol de les tècniques s'ha de realitzar de forma destra i en les condicions de seguretat i higiene adequades.
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
El tribunal valorarà, a més del resultat correcte, si l'opositor posseïx el sentit estètic i les capacitats de tipus instrumental necessàries i tindrà en compte el procediment seguit en la realització de les pràctiques de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.
Procediments Sanitaris i Assistencials
El tribunal triarà dos o més proves entre les següents:
- Resolució i/o estratègies de resolució d'un cas pràctic, que pose en relació diferents conceptes, procediments i aplicacions de continguts que constituïxen el temari.
- Tècniques d'infermeria i d'ajuda odontològica
- Citopreparació
- Fotografia microscòpica
- Microbiologia i higiene alimentària
- Prevenció bucodental
En esta part pràctica, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
El tribunal, oportunament, informarà els opositors dels mitjans tècnics i la documentació necessària per al desenrotllament de la pràctica.
Processos Comercials
- Aplicació i valoració d'existències i procediments d'elaboració d'inventaris amb la utilització d'aplicacions informàtiques de gestió de magatzem.
- Realització d'actuacions de marxandatge en l'establiment comercial.
- Anàlisis i planificacions de la informació arreplegada en processos d'investigació comercial.
- Aplicació de procediments d'organització i preparació de lineals en funció de criteris comercials, optimització d'espais i complementarietat de productes.
El tribunal valorarà el procediment emprat, així com el resultat final.
Processos de Gestió Administrativa
- Resolució i estratègies de resolució d'un cas pràctic, proposat pel tribunal, que pose en relació diferents conceptes, procediments i aplicacions de continguts que constituïxen el temari referents a la comunicació, informació, gestió administrativa de compravenda, gestió administrativa de personal, comptabilitat general i tresoreria i aplicacions informàtiques.
El seu desenrotllament haurà de contindre els aspectes didàctics que es pretenen, els continguts i el mètode de treball.
El tribunal valorarà el procediment emprat, així com el resultat final obtingut.
Sistemes i Aplicacions Informàtiques
La pràctica estarà constituïda per:
Resolució i/o estratègies de resolució d'un cas pràctic, que pose en relació diferents procediments i aplicacions de continguts que constituïxen el temari:
- Instal·lació i manteniment d'equips i sistemes informàtics
- Manteniment de portals d'informació
- Sistemes informàtics monousuari, multiusuari i en xarxa
- Disseny i realització de servicis de presentació d'entorns gràfics
- Aplicacions informàtiques de gestió
El tribunal donarà a conéixer als opositors, en cas necessari, els mitjans tècnics i la documentació tècnica del programari necessària per al desenrotllament de la prova pràctica.
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització.
Tècniques i Procediments d'Imatge i So
El tribunal triarà dos o més proves entre les següents:
- Resolució de problemes i exercicis o supòsits pràctics en relació amb el temari.
- Resolució i estratègies de resolució de casos pràctics, que posen en relació diferents conceptes, procediments i aplicacions de continguts que constituïxen el temari.
En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris per a això.
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
En l'avaluació, el tribunal tindrà en compte tant el resultat final dels exercicis o supòsits pràctics, com el procediment emprat.
El tribunal, oportunament, informarà els opositors dels mitjans tècnics i de la documentació necessària per al desenrotllament de la pràctica.
ANNEX VII
Sol·licitud de no-inclusió en les llistes d'interins
Primer cognom:
Segon cognom:
Nom: DNI:
Domicili: Carrer/Plaça: Núm:
Localitat: Província:
Codi Postal:
De conformitat amb el que disposa la base 14 de la convocatòria realitzada per Orde de ... (DOCV ...) per a l'ingrés en els cossos de professors d'Ensenyança Secundària, professors d'escoles oficials d'idiomes i professors tècnics de Formació Professional.
SOL·LICITE: No ser inclòs en les llistes d'aspirants a l'exercici d'interinitats pel cos i especialitat pels quals participa en el procediment selectiu, en el supòsit de no superar-lo.
..., ... de ... de ...
Firmat:
ANNEX VIII
Temari de l'especialitat de Llengua i Literatura Valenciana
1. Teoria de la comunicació. Funcions del llenguatge. El signe lingüístic. Sistemes de comunicació lingüístics i no lingüístics.
2. La variació lingüística. Varietats i registres.
3. El registre estàndard. El registre col·loquial.
4. La llengua dels mitjans de comunicació. El llenguatge administratiu i jurídic. El llenguatge de la ciència i de la tècnica.
5. Les varietats diatòpiques. Caracterització dels grups dialectals.
6. Descripció i caracterització del valencià. Els subdialectes.
7. La subagrupació romànica de la llengua. Història de la llengua fins al segle xv.
8. Evolució de la llengua des del segle xv fins al segle xx.
9. El procés de normativització de principis de segle. Les Normes de Castelló de 1932.
10. Els estudis de filologia valenciana al llarg del segle xx.
11. Lingüística i sociolingüística. La llengua com a fet social. Llengües en contacte: una constant en la història de la llengua.
12. Llengua i societat en el domini lingüístic actual: àmbits d'ús, registres i actituds. Prejudicis lingüístics.
13. Estatut jurídic actual de la llengua en el domini lingüístic. El procés de normalització i d'estandardització. Situació sociolingüística del valencià.
14. Fonologia I. Sistema vocàlic. La síl·laba i els diftongs. Fenòmens de contacte vocàlic.
15. Fonologia II. Sistema consonàntic. Fenòmens de contacte consonàntic.
16. Les convencions de la llengua escrita. Ortografia. Puntuació i sintaxi. La distribució del text en l'espai.
17. El pla morfosintàctic. L'oració: categories gramaticals, funcions sintàctiques i valors semàntics.
18. El sintagma nominal. Estructura i funcions. Morfologia del substantiu i de l'adjectiu.
19. Els determinants: l'article, els demostratius, els possessius, els numerals i els indefinits.
20. Els pronoms personals forts. Els pronoms febles. Formes, funcions i combinacions.
21. El sintagma verbal. Estructura. La complementació verbal.
22. El verb. Morfologia verbal.
23. La preposició, la conjunció, l'adverbi i les locucions adverbials.
24. L'oració composta. Coordinació, juxtaposició i subordinació.
25. L'oració substantiva, l'oració de relatiu i l'oració adverbial.
26. L'infinitiu, el gerundi i el participi. La negació.
27. Semàntica i lexicologia. Lexemes i morfemes. Procediments per a la formació de paraules.
28. Els camps semàntics i lèxics. Homonímia, hiperonímia, polisèmia, sinonímia i antonímia.
29. El tractament de les habilitats lingüístiques I. El discurs oral. Comprensió i producció de textos orals.
30 El tractament de les habilitats lingüístiques II. El discurs escrit. Comprensió i producció de textos escrits.
31. La lingüística del text. El text com a unitat d'expressió i comprensió.
32. Les propietats del text. Adequació, coherència, cohesió i estilística.
33. Les tipologies textuals: tipus de textos.
34. La literatura com a comunicació. El discurs literari.
35. La narrativa. Els elements narratius.
36. La poesia. Recursos de la funció poètica.
37. El teatre o els gèneres dramàtics. Caracterització dels elements teatrals.
38. Els orígens de la literatura. Trobadors, joglars i poetes.
39. Ramon Llull i el naixement de la prosa.
40. La historiografia medieval. Les quatre grans cròniques.
41. La prosa religiosa i moralitzant dels segles xiv i xv.
42 Jaume Roig i l'anomenada «Escola Satírica Valenciana».
43. L'Humanisme. Bernat Metge i Antoni Canals.
44. Ausiàs March i la lírica dels segles xiv i xv.
45. Joan Roís de Corella. La valenciana prosa.
46. Els llibres de cavallers. «Curial e Güelfa». «Tirant lo Blanch».
47. El teatre medieval: el «Cant de la Sibil·la». Les consuetes. «El misteri d'Elx».
48. La literatura popular fins al segle xx.
49. El fet literari des del Segle d'Or fins a la Renaixença. Renaixement, Barroc, Neoclassicisme i Preromanticisme.
50. El Romanticisme i la Renaixença. Pensament i evolució.
51. La poesia del segle xix.
52. El teatre del segle xix. Teatre romàntic i teatre popular.
53. La narrativa del Romanticisme al Naturalisme.
54. El Modernisme. Pensament i evolució.
55. La poesia i el teatre modernista.
56. La narrativa modernista.
57. El Noucentisme. Pensament i evolució.
58. La literatura dels noucentistes.
59. La literatura d'avantguarda de principis del segle xx.
60. El conte entre el Modernisme i 1939.
61. La literatura valenciana des de principi de segle fins al 1939.
62. El teatre des del Modernisme fins al 1939.
63. La poesia de tradició simbolista i avantguardista. La literatura de l'exili.
64. La novel·la psicològica.
65. El periodisme al segle xx.
66. El teatre a partir de 1939.
67. La novel·la i el conte de postguerra.
68. El realisme històric i la poesia social.
69. La crítica, l'assaig i els llibres de memòries contemporanis.
70. La literatura actual. La poesia, la narrativa i el teatre.
71. Els gèneres principals de la literatura de masses: el relat d'aventures, la narració fantàstica i de terror, la novel·la policíaca i/o negra, la novel·la i el conte eròtics, de ciència-ficció, etc.ANNEX X
Titulacions que eximixen de les proves de coneixements
dels idiomes oficials de la Comunitat Valenciana
Per a l'exempció de la prova de Valencià:
- Llicenciat en Filologia, Secció Hispànica (Valencià).
- Llicenciat en Filosofia i Lletres, divisió Filologia (Filologia Valenciana).
- Diploma de Mestre de Valencià.
- Certificat de Capacitació per a l'ensenyament en valencià.
- Certificat d'Aptitud per a l'Ensenyança en Valencià.
- Certificat de Grau Superior de la Junta Qualificadora de Coneixements de Valencià.
- Certificat de Grau Mitjà de la Junta Qualificadora de Coneixements de Valencià.
- Certificat universitari que acredite haver superat el Nivell II del Pla de Formació lingüisticotècnica en Valencià del Professorat no Universitari.
- Certificat universitari que acredite haver superat el curs Superior dels Cursos de Lingüística Valenciana i la seua Didàctica.
- Certificat universitari que acredite haver superat el curs Mitjà dels Cursos de Lingüística Valenciana i la seua Didàctica.
- Certificat acadèmic d'haver obtingut el Certificat d'Aptitud de Valencià, expedit per les Escoles Oficials d'Idiomes.
- Certificat acadèmic d'haver superat el Cicle Elemental de Valencià, expedit per les Escoles Oficials d'Idiomes.
- Certificat de Nivell Intermedi de valencià expedit per les Escoles Oficials d'Idiomes.
- Certificat de Nivell Avançat de valencià expedit per les Escoles Oficials d'Idiomes.
- Acreditació d'haver cursat i aprovat valencià en almenys tres cursos d'entre BUP i COU.
- Acreditació d'haver cursat i aprovat valencià en tots els cursos de la Formació Professional.
- Acreditació d'haver cursat i aprovat valencià en tots els cursos del Batxillerat.
- Haver obtingut la qualificació d'apte en la prova corresponent a les oposicions convocades a partir de l'any 2002.
Per a l'exempció de la prova de castellà:
- Titulació universitària expedida per una universitat espanyola.
- Títol de Batxillerat (BUP) o Batxillerat (LOGSE) expedit per l'Estat espanyol.
- Títol de Tècnic Especialista (FP2) o Tècnic Superior expedit per l'Estat espanyol.
- Diploma d'Espanyol com a llengua estrangera (nivell superior) o Certificat d'Aptitud d'Espanyol per a estrangers expedit per les Escoles Oficials d'Idiomes.ANNEX XII
Situació de les direccions territorials d'Educació
Direcció Territorial d'Educació
C/ Carratalá, 47
03881 Alacant
Direcció Territorial d'Educació
Av. del Mar, 23
12850 Castelló
Direcció Territorial d'Educació
Edifici Prop II
C/ Gregori Gea, 12
46158 València